**Súťažné podklady**

**Zadanie a podmienky súťaže**

**Identifikácia zákazky a postupu zadávania:**

Podlimitná zákazka bez využitia elektronického trhoviska podľa § 112 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len "ZVO") s **predpokladanou hodnotou zákazky** vo výške 2 211 531,44 eur + priemer hodnôt zo zrealizovaných archeologických výskumov na uliciach/stavbách podobného rozsahu a charakteru: 21 848,00 eur = **spolu 2 233 379,44 eur** bez DPH.

**Názov zákazky: Rekonštrukcia miestnej komunikácie Zelený kríčok**

**Identifikácia verejného obstarávateľa:**

Názov: mesto Trnava

Sídlo: Hlavná 1, 917 71 Trnava

URL: www.trnava.sk

Tento dokument je vypracovaný v súlade so ZVO a s ostatnými platnými právnymi predpismi Slovenskej republiky

|  |  |
| --- | --- |
| Za správne a úplné zadefinovanie technickej špecifikácie: | .....................v.r..........................  Ing. Monika Heregová, odbor investičnej výstavby  .....................v.r..........................  Ing. Dušan Béreš, vedúci odboru investičnej výstavby |
| Za súlad súťažných podkladov so ZVO: | ....................v.r...........................  Mgr. Renata Gregušová, odbor verejného obstarávania  ....................v.r........................... Mgr. Marek Motyka, vedúci odboru verejného obstarávania |
| Schválil: | .....................v.r...........................  JUDr. Peter Bročka, LL.M., primátor mesta |

**OBSAH**

[A. Podmienky súťaže 3](#_Toc56079399)

[1.1 Komunikácia 3](#_Toc56079400)

[1. Komunikácia medzi verejným obstarávateľom a záujemcami/uchádzačmi 3](#_Toc56079401)

[1.2 Predkladanie ponuky a jej obsah 4](#_Toc56079402)

[2. Predkladanie ponuky 4](#_Toc56079403)

[3. Obsah ponuky 5](#_Toc56079404)

[4. Zábezpeka 6](#_Toc56079405)

[1.3 Otváranie a vyhodnocovanie ponúk 6](#_Toc56079406)

[5. Otváranie ponúk 6](#_Toc56079407)

[6. Vyhodnotenie splnenia podmienok účasti a vyhodnocovanie ponúk 7](#_Toc56079408)

[1.4 Ukončenie súťaže 7](#_Toc56079409)

[7. Informácia o výsledku vyhodnotenia ponúk 7](#_Toc56079410)

[8. Súčinnosť úspešného uchádzača potrebná na uzavretie zmluvy o dielo 7](#_Toc56079411)

[9. Uzavretie zmluvy o dielo 8](#_Toc56079412)

[1.5 Ostatné 8](#_Toc56079413)

[10. Zdroj finančných prostriedkov 8](#_Toc56079414)

[11. Skupina dodávateľov 8](#_Toc56079415)

[12. Variantné riešenie 8](#_Toc56079416)

[13. Doplňujúce informácie 8](#_Toc56079417)

[B. Návrh zmluvy o dielo 10](#_Toc56079418)

[C. Opis predmetu zákazky 26](#_Toc56079419)

[14. Názov predmetu zákazky 26](#_Toc56079420)

[15. Opis predmetu zákazky 26](#_Toc56079421)

[D. Kritériá na vyhodnotenie ponúk a spôsob ich uplatnenia 31](#_Toc56079422)

[16. Kritériá na vyhodnotenie ponúk 31](#_Toc56079423)

[17. Spôsob uplatnenia kritérií 31](#_Toc56079424)

[E. Návrh na plnenie kritéria 32](#_Toc56079425)

[F. Súhlas uchádzača s obsahom návrhu zmluvy o dielo 34](#_Toc56079426)

[G. Prílohy súťažných podkladov 35](#_Toc56079427)

# Podmienky súťaže

## Komunikácia

* + 1. Komunikácia medzi verejným obstarávateľom a záujemcami/uchádzačmi
       1. Verejný obstarávateľ pri komunikácii s uchádzačmi resp. záujemcami postupuje v zmysle § 20 ZVO prostredníctvom komunikačného rozhrania systému JOSEPHINE. **Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi, a to vrátane uplatňovania revíznych postupov podľa ZVO**.
       2. Komunikácia sa medzi verejným obstarávateľom a záujemcami/uchádzačmi uskutočňuje v štátnom (slovenskom) jazyku a spôsobom, ktorý zabezpečí úplnosť a obsah údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
       3. Systém JOSEPHINE je na účely tohto verejného obstarávania softvér na elektronizáciu zadávania verejných zákaziek. Systém JOSEPHINE je webová aplikácia na doméne <https://josephine.proebiz.com>.
       4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome

- Microsoft Edge.

* + - 1. **Pravidlá pre doručovanie** – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
      2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému JOSEPHINE a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
      3. Ak je odosielateľom zásielky záujemca resp. uchádzač, tak po prihlásení do systému JOSEPHINE a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
      4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
      5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k ďalším doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
      6. **Registrácia**. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
      7. **Autentifikácia**. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme JOSEPHINE je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon je obvykle 3 pracovné dni a je potrebné s touto lehotou počítať pri vkladaní ponuky.

## Predkladanie ponuky a jej obsah

* + 1. Predkladanie ponuky
       1. Autentifikovaný uchádzač si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
       2. Uchádzač predkladá ponuku v elektronickej podobe v lehote na predkladanie ponúk, ktorá je uvedená vo výzve na predkladanie ponúk. Ponuka je vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.
       3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
       4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“ vytvorený naskenovaním z originálov alebo ich úradne osvedčených kópií) tak, ako je uvedené v týchto súťažných podkladoch (viď bod 3. Obsah ponuky) a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
       5. Ak ponuka obsahuje dôverné informácie, uchádzač ich v ponuke viditeľne označí.
       6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, musí byť vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH [pri vkladaní do systému JOSEPHINE označená ako „Jednotková cena (kritérium hodnotenia)“].
       7. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
       8. Ponuka uchádzača predložená po uplynutí lehoty na predkladanie ponúk sa elektronicky neotvorí.
       9. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
       10. Uchádzači sú svojou ponukou viazaní do uplynutia lehoty viazanosti ponúk, ktorá je uvedená vo výzve na predkladanie ponúk.
       11. Všetky náklady a výdavky spojené s prípravou a predložením ponuky, bez ohľadu na výsledok verejného obstarávania, znáša uchádzač, a to bez nároku na ich náhradu voči verejnému obstarávateľovi.
    2. Obsah ponuky
       1. Uchádzač predloží doklady preukazujúce splnenie podmienok účasti určených verejným obstarávateľom vo výzve na predkladanie ponúk, oddiel III.1) PODMIENKY ÚČASTI. Uchádzač môže v zmysle § 39 ZVO predbežne nahradiť doklady na preukázanie splnenia podmienok účasti predložením jednotného európskeho dokumentu (JED) alebo čestným vyhlásením. Prípadný zápis uchádzača v zozname hospodárskych subjektov vedený Úradom pre verejné obstarávanie verejný obstarávateľ overí podľa § 152 ods. 4 ZVO.
       2. Uchádzač predloží písomné vyhlásenie uchádzača podľa vzoru uvedeného v časti F. týchto súťažných podkladov, že súhlasí s obsahom návrhu zmluvy o dielo podľa časti B. týchto súťažných podkladov. Dokument musí byť podpísaný osobou oprávnenou konať za uchádzača.
       3. Uchádzač predloží riadne vyplnený návrh na plnenie kritérií podľa vzoru uvedeného v časti E. týchto súťažných podkladov. Ak uchádzač nie je platcom DPH, uvedie pre sadzbu DPH v % slovné spojenie "Neplatca DPH". Ak je uchádzač platcom DPH, uvedie príslušnú sadzbu DPH. Všetky vkladané hodnoty musia byť zadané s presnosťou na dve desatinné miesta. Pre vylúčenie pochybností verejný obstarávateľ uvádza, že v prípade nesúladu hodnoty ponuky podľa položkového elektronického formuláru systému JOSEPHINE, ktorý predstavuje len nevyhnutnú funkcionalitu tohto elektronického systému a návrhu na plnenie kritérií podľa vzoru uvedeného v časti E. týchto súťažných podkladov, hodnotou, ktorá bude predmetom vyhodnocovania ponúk bude hodnota ponuky uvedená v návrhu naplnenie kritériá podľa vzoru uvedeného v časti E. týchto súťažných podkladov.
       4. Uchádzač predloží ponukový rozpočet (vyplnený/ocenený výkaz výmer), **ak sa navrhujú** **ekvivalenty**, uchádzač vyplní aj príslušný riadok výkazu výmer v stĺpci „**ekvivalent**“.
       5. V prípade, ak na základe dohody o plnomocenstve podpíše ponuku v mene uchádzača iná osoba, tak ponuka uchádzača musí obsahovať ako svoju súčasť aj príslušnú **plnú moc**.
       6. V prípade skupiny dodávateľov uchádzač predloží vystavenú plnú moc pre jedného z členov skupiny, ktorý bude oprávnený prijímať pokyny za všetkých členov skupiny a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
       7. Ak uchádzač nevypracoval ponuku sám, uvedie v ponuke informáciu o osobe, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
       8. Zoznam dôverných informácií s identifikáciou čísla strany a textu obsahujúceho dôverné informácie, ak ich ponuka obsahuje.
       9. **Ak sa navrhujú ekvivalenty** oproti projektovej dokumentácii, uchádzač predloží samostatný očíslovaný zoznam technických listov, alebo iných vhodných dokumentov, ktorými bude uchádzač preukazovať požadované technické a funkčné vlastnosti v ponuke uvažovaných ekvivalentných výrobkov, vrátane podrobných špecifikácií.
       10. **Ak sa navrhujú ekvivalenty** oproti projektovej dokumentácii, uchádzač predloží ďalšie dokumenty a doklady a odôvodnenia preukazujúce opodstatnenosť a správnosť uchádzačom navrhnutého ekvivalentného výrobku/materiálu a jeho vplyvu na ďalšie položky vo výkaze výmer a projektovej dokumentácii.
       11. Informácie v rozsahu uvedenom v bode 13.2. resp. 13.3. súťažných podkladov.

**Použitie ekvivalentných výrobkov/materiálov**

V prípade, že bude projektová dokumentácia, výkaz-výmer odkazovať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, verejný obstarávateľ pripúšťa použitie ekvivalentu, pričom ponúkaný ekvivalent musí spĺňať najmä požiadavky na rovnaké rozmerové, materiálové, architektonické, stavebno-technické vlastnosti, tepelnú a chemickú odolnosť, konštrukčné a farebné vlastnosti, ktoré sú špecifikované v projektovej dokumentácii. Pri navrhovaní ekvivalentných materiálov/výrobkov musí uchádzač postupovať s odbornou starostlivosťou, pri ktorej musí zohľadniť pôvodný projektantom navrhovaný účel, plnú funkčnosť a zabezpečiť jeho dodržanie bez zmeny iných častí PD. V prípade uvedenia konkrétnych značiek materiálov a výrobkov, pri ktorých sú uvedené minimálne požiadavky, môže uchádzač predložiť aj materiály/výrobky lepších parametrov. Dôkaz o ich vhodnosti musí byť priložený v ponuke (viď upozornenie).

Pri návrhu na použitie iných ekvivalentných materiálov/výrobkov ako sú uvedené v projektovej dokumentácií je dôkazné bremeno o vhodnosti navrhnutého materiálu/výrobku na strane uchádzača. V prípade nepreukázania lepších parametrov uchádzačom si Verejný obstarávateľ vyhradzuje právo neakceptovať takýto ekvivalentný výrobok. Pri navrhovaní ekvivalentných výrobkov musí uchádzač zohľadniť najmä technologickú, funkčnú, architektonickú, konštrukčnú, statickú, stavebno-technickú, tepelnú a chemickú odolnosť, požiarnu, hygienickú a zdravotnú súvislosť medzi navrhovanými materiálmi v projektovej dokumentácii a ním navrhnutými materiálmi/výrobkami.

**UPOZORNENIE: Akýkoľvek návrh na ekvivalentný výrobok musí uchádzač označiť v konkrétnom riadku výkazu-výmer s uvedením výrobcu, jasným a jednoznačným označením konkrétneho ním navrhovaného výrobku a uchádzačom zadaným poradovým číslom, na základe ktorého verejný obstarávateľ identifikuje priložené konkrétne technické listy a dokumenty (očíslované budú tvoriť samostatnú prílohu ponuky), ktoré budú preukazovať splnenie pôvodne požadovaných vlastností v projektovej dokumentácii.** V prípade, že uchádzač zasiahne/navrhne iné materiály/výrobky musí ísť o materiály/výrobky s rovnakými alebo lepšími vlastnosťami ako sú špecifikované v projektovej dokumentácii, je povinný s ponukou predložiť výrobný list tohto výrobku/materiálu, v ktorom preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené v projektovej dokumentácii. Pri návrhu na zmenu materiálu/výrobku (ekvivalent) musí túto zmenu zohľadniť z pohľadu všetkých súvislostí a nadväzností na ďalšie súvisiace položky najmä z dôvodov funkčných, architektonických, konštrukčných, statických, stavebno-technických, tepelnej a chemickej odolnosti, požiarnych, hygienických a zdravotných súvislostí a technologických postupov uvedených vo výkaze výmer a v projektovej dokumentácii.

* + 1. Zábezpeka
       1. Verejný obstarávateľ nevyžaduje, aby uchádzač zabezpečil viazanosť svojej ponuky zábezpekou.

## Otváranie a vyhodnocovanie ponúk

* + 1. Otváranie ponúk
       1. Otváraním ponúk elektronicky prostredníctvom systému JOSEPHINE sa rozumie jej sprístupnenie komisii.
       2. Vzhľadom na aktuálnu súvisiacu a z dôvodu mimoriadnych nariadení/opatrení vlády SR súvisiacich s krízou spôsobenou ochorením COVID-19 nebude možná osobná účasť na otváraní ponúk. Na základe uvedeného bude otváranie ponúk prebiehať on-line sprístupnením prostredníctvom systému JOSEPIHNE.
       3. V súčasnosti nedokážeme predvídať ďalší vývoj a plánované opatrenia vlády SR. Na základe uvedeného bude otváranie ponúk prebiehať on-line sprístupnením prostredníctvom systému JOSEPIHNE. Tohto on-line sprístupnenia sa budú môcť zúčastniť len uchádzači, ktorí v lehote na predkladanie ponúk predložili úspešne ponuku do tejto zákazky. Ponuky budú sprístupnené týmto uchádzačom po lehote na otváranie ponúk a po otvorení ponúk komisiou. Uchádzači budú môcť vstúpiť do on-line prostredia pre sprístupnenie na totožnom mieste, ako predložili svoju ponuku (v totožnej záložke). Všetky prístupy do on-line prostredia budú zaprotokolované a automaticky logované do protokolu systému JOSEPHINE.
       4. Verejný obstarávateľ bude uchádzačom, ktorí predložili ponuku v lehote na predkladanie ponúk posielať zápisnicu z otvárania ponúk bezodkladne po ich otvorení, i keď lehota podľa ZVO je päť pracovných dní odo dňa otvárania ponúk. Pokiaľ by sa akokoľvek zmenila situácia a bude potrebné uskutočniť zmeny, tieto budú riešené formou korigenda.
    2. Vyhodnotenie splnenia podmienok účasti a vyhodnocovanie ponúk
       1. Verejný obstarávateľ postupuje podľa § 112 ods. 6 druhá veta ZVO, t. j. vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ podľa § 55 ods. 1 druhá veta ZVO vyhodnotí u uchádzača, ktorý sa umiestnil na prvom mieste v poradí splnenie podmienok účasti a požiadaviek na predmet zákazky. Ak dôjde k vylúčeniu uchádzača alebo jeho ponuky, verejný obstarávateľ následne vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Ponuky uchádzačov sa budú vyhodnocovať v súlade s príslušnými ustanoveniami ZVO (§ 40, § 53).
       2. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. V prípade podozrenia o (ne)pravosti predložených skenov dokladov verejný obstarávateľ môže požiadať uchádzača o doručenie všetkých dokladov predložených v ponuke ako dokladov transformovaných zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení, resp. ako elektronických dokumentov podpísaných kvalifikovaným elektronickým podpisom a opatrených časovou pečiatkou.

## Ukončenie súťaže

* + 1. Informácia o výsledku vyhodnotenia ponúk
       1. Verejný obstarávateľ po vyhodnotení ponúk, a po skončení postupu podľa § 55 ods. 1 ZVO a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi umiestnenému na prvom mieste v poradí oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
    2. Súčinnosť úspešného uchádzača potrebná na uzavretie zmluvy o dielo
       1. Uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy o dielo tak, aby mohla byť uzavretá do 5 pracovných dní odo dňa uplynutia lehôt určených ZVO, ak bol na jej uzavretie písomne vyzvaný.
       2. Verejný obstarávateľ v súlade s § 11 ZVO neuzavrie zmluvu o dielo s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
       3. Verejný obstarávateľ vyžaduje, aby úspešný uchádzač najneskôr v čase uzavretia zmluvy o dielo poskytol verejnému obstarávateľovi zoznam subdodávateľov tak, aby tento obsahoval všetkých známych subdodávateľov v čase uzatvárania zmluvy o dielo, predmet subdodávky, finančný podiel subdodávky a údaje o osobe oprávnenej konať za subdodávateľa, v rozsahu meno a priezvisko, adresa pobytu, dátum narodenia.
       4. Verejný obstarávateľ vyžaduje, aby úspešný uchádzač najneskôr v čase uzavretia zmluvy o dielo predložil harmonogram výstavby /vecný, časový v dňoch/ spracovaný po jednotlivých stavebných objektoch, ktoré sú predmetom verejného obstarávania v členení po stavebných oddieloch vykázaných vo výkaze výmer (napr. zemné práce, komunikácie, zakladanie a pod.), aby verejný obstarávateľ presne identifikoval postup prác a časové plnenie diela.
    3. Uzavretie zmluvy o dielo
       1. Výsledkom postupu verejného obstarávania bude uzavretie zmluvy o dielo s  úspešným uchádzačom, a to v súlade s týmito súťažnými podkladmi a s ponukou predloženou úspešným uchádzačom.
       2. Podrobné vymedzenie zmluvných podmienok dodania požadovaného predmetu zákazky je vyjadrené vo forme návrhu zmluvy o dielo, ktorý je uvedený v časti B. týchto súťažných podkladov.
       3. Verejný obstarávateľ môže uzavrieť zmluvu o dielo s úspešným uchádzačom najskôr jedenásty deň odo dňa odoslania informácie o výsledku vyhodnotenia ponúk podľa ZVO, ak nenastali skutočnosti, ktoré majú vplyv na uzavretie zmluvy podľa § 56 ZVO.

## Ostatné

* + 1. Zdroj finančných prostriedkov
       1. Zákazka bude financovaná z vlastných prostriedkov verejného obstarávateľa.
       2. Verejný obstarávateľ neposkytuje zálohy ani preddavky na úhradu nákladov spojených s plnením zmluvy o dielo. Platobné podmienky sú uvedené v návrhu zmluvy o dielo v časti B.  týchto súťažných podkladov.
    2. Skupina dodávateľov
       1. Skupina dodávateľov sa v zmysle § 2 ods. 5 ZVO považuje za uchádzača.
       2. Na účely účasti vo verejnom obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom verejnom obstarávaní a na konanie v mene všetkých členov skupiny dodávateľov počas celého procesu verejného obstarávania, prijímať pokyny v tomto verejnom obstarávaní a konať v mene skupiny pre prípad prijatia ponuky, podpisu zmluvy o dielo a komunikácie.
       3. Ak by ponuka skupiny dodávateľov bola prijatá, verejný obstarávateľ za účelom riadneho plnenia zmluvy o dielo požaduje, aby účastníci tejto skupiny uzavreli medzi sebou dohodu o združení podľa § 829 Občianskeho zákonníka, z ktorej bude vyplývať, že účastníci tejto dohody zodpovedajú spoločne a nerozdielne za plnenie svojich záväzkov, ktorých plnenie je potrebné k dosiahnutiu dojednaného účelu, ktorým je riadne a včasné plnenie zmluvy o dielo.
    3. Variantné riešenie
       1. Verejný obstarávateľ nepovoľuje predloženie variantných riešení a na variantné riešenia, ktoré budú predložené, nebude prihliadať.
    4. Doplňujúce informácie
       1. Verejný obstarávateľ odporúča Poplatok za skladovanie odpadu a zákonný poplatok obci (v zmysle zákona č. 17/2004 Z. z. o poplatkoch za uloženie odpadov v platnom znení) v ponukovom rozpočte naceniť podľa aktuálnych cenníkov prevádzkovateľa Skládky komunálneho odpadu na Zavarskej ceste v Trnave a podľa poplatku mesta Trnava, nakoľko mesto Trnava má zvýhodnené ceny poplatkov za uloženie odpadov zo stavieb, ktorých je investorom.
       2. V prípade, že uchádzač nevyužije Skládku komunálneho odpadu na Zavarskej ceste v Trnave, je povinný v ponuke uviesť, kam bude jednotlivé druhy odpadu zo stavby odvážať a likvidovať. Zároveň uvedie:

- názov a miesto skládky a jeho prevádzkovateľa,

- prepravnú vzdialenosť,

- poplatok za uloženie odpadu resp. zeminy za 1 tonu,

- zákonný poplatok obci za uloženie odpadu resp. zeminy za 1 tonu (táto položka sa účtuje bez DPH).

* + - 1. V prípade, že bude odpad zlikvidovaný iným spôsobom, verejný obstarávateľ žiada o opis, akým spôsobom pristúpi uchádzač k zlikvidovaniu odpadu. Takáto likvidácia musí byť vykonaná v súlade s platnými právnymi predpismi a verejný obstarávateľ si vyhradzuje právo na akékoľvek informácie o likvidácii odpadu. Zákonný poplatok obci za uloženie odpadu resp. zeminy za 1 tonu (táto položka sa účtuje bez DPH).
      2. Uchádzačom odporúčame vykonať obhliadku miesta stavby, aby si sami overili a získali potrebné informácie, nevyhnutné na prípravu a spracovanie ponuky. Miesto stavby je verejne prístupné.
      3. Verejný obstarávateľ uplatňuje prostredníctvom osobitných podmienok zmluvy (čl. 15 zmluvy o dielo) sociálny aspekt v súlade s ustanoveniami § 42 ods. 12 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v platnom znení a ustanoveniami § 8a zákona č. 365/2004 Z .z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) prostredníctvom realizácie dočasných vyrovnávacích opatrení.

# Návrh zmluvy o dielo

**Zmluva o dielo**

na zhotovenie stavby,

uzatvorená podľa § 536 a nasl. Obchodného zákonníka

**Čl. 1.**

**ZMLUVNÉ STRANY**

**1. Objednávateľ : MESTO TRNAVA**

**Hlavná 1**

**917 71 Trnava** zastúpený : JUDr. Peter Bročka, LL.M.

Osoby oprávnené na konanie vo veciach

a) zmluvných : JUDr. Peter Bročka, LL.M.

b) technických : Ing. Dušan Béreš

c) technický dozor investora : doplní sa v čase podpisu zmluvy o dielo

v priebehu realizácie : podľa bodu 1. písm. a), b), c) tohto článku

e) prevzatia Diela : podľa bodu 1. písm. b), c) tohto článku

f) rozhodovať o zmenách a prácach naviac,

ktoré majú za následok zvýšenie

dohodnutej ceny : podľa bodu1. písm. a + b tohto článku

Bankové spojenie : Slovenská sporiteľňa, a.s.

číslo účtu : SK91 0900 0000 0051 6358 1711

IČO : 00 313 114

DIČ : 2021175728

číslo telefónu : 033/3236134, 101

e-mail : [dusan.beres@trnava.sk](mailto:dusan.beres@trnava.sk)

(ďalej v texte zmluvy len „Objednávateľ“)

**2. ZHOTOVITEĽ :** (pozn.: presný názov a sídlo firmy podľa výpisu z obchodného registra, živnostenského listu alebo iného oprávnenia na podnikanie).

zastúpený :

Osoby oprávnené na konanie vo veciach

a) zmluvných :

b) technických :

c) stavbyvedúci : doplní sa v čase podpisu zmluvy o dielo

Bankové spojenie :

číslo účtu :

IČO :

DIČO :

číslo telefónu :

E-mail :

(ďalej v texte zmluvy len „Zhotoviteľ“ a spolu s „Objednávateľom“ len „zmluvné strany“)

**Čl. 2.**

**PREDMET ZMLUVY**

2.1. Predmetom zmluvy je realizácia stavby **„Rekonštrukcia miestnej komunikácie Zelený kríčok”** (ďalej len „Dielo“).

2.2. Zhotoviteľ sa zaväzuje zhotoviť pre Objednávateľa Dielo podľa podmienok dohodnutých v tejto zmluve o dielo (ďalej len „zmluva alebo „ZoD“) a v súlade s ustanoveniami a požiadavkami Objednávateľa, uvedenými v súťažných podkladoch, riadne a včas zhotovené Dielo odovzdať Objednávateľovi.

2.3. Objednávateľ sa zaväzuje Dielo zhotovené v súlade s touto zmluvou prevziať a zaplatiť dohodnutú cenu podľa platobných podmienok dohodnutých v tejto zmluve.

2.4. Dielo bude realizované v zmysle projektovej dokumentácie – realizačného projektu stavby „Rekonštrukcia miestnej komunikácie Zelený kríčok”, spracovanej spoločnosťou DAQE Slovakia s.r.o., Žilina v 03/2018 a požiadaviek Objednávateľa v súťažných podkladoch vo verejnom obstarávaní.

2.5. Zhotoviteľ potvrdzuje, že sa v plnom rozsahu zoznámil s rozsahom a povahou Diela, že sú mu známe technické a kvalitatívne podmienky k realizácii Diela, a že disponuje takými kapacitami a odbornými znalosťami, ktoré sú k zhotoveniu Diela potrebné.

**Čl. 3.**

**KVALITA DIELA**

3.1. Dielo musí byť zhotovené v zmysle čl. 2., nesmie mať žiadne vady a nedostatky brániace jeho riadnemu užívaniu, alebo spôsobujúce rýchlejšie opotrebenie Diela.

3.2. Zhotoviteľ sa zaväzuje odovzdať Dielo v celku.

3.3. Zhotoviteľ realizujúci zmluvne dohodnuté práce je povinný dokladovať kvalitu vykonaných prác od začiatku po ukončenie Diela týmito dokumentmi:

a) správou o vykonaní prác s prípadným opisom vykonaných zmien a odchýlok od dokumentácie

overenej v stavebnom konaní,

b) potvrdeným porealizačným projektom so zakreslením zmien a odchýlok od projektovej dokumentácie – projekt skutočného vyhotovenia, spracovaný v dvoch vyhotoveniach v tlačenej podobe a 1 x na elektronickom nosiči,

c) zápismi, protokolmi a osvedčeniami o vykonaných skúškach použitých materiálov a technológií (overovacie kontrolné skúšky, protokoly, správy o kvalite konštrukcií a zabudovaných materiáloch, zaťažovacie skúšky, skúšky tesnosti, svetelnotechnický posudok svietidiel verejného osvetlenia, protokoly o miere zhutnenia, skúšky predpísané projektovou dokumentáciou a i.),

d) kópiami zo stavebného denníka,

e) vyplneným skúšobným a kontrolným plánom, potvrdeným Zhotoviteľom, podľa § 13 zákona č. 254/1998 Z. z. o verejných prácach s potvrdením o vykonaných skúškach a kontrolách,

f) dokladmi o preukázaní zhody s deklarovanými alebo vyžadovanými normami, atestmi, certifikátmi použitých výrobkov na zhotovenom Diele – všetky dodané v slovenskom alebo českom jazyku. Doklady dodané v iných jazykoch musia byť preložené do slovenčiny prostredníctvom úradného prekladu.

g) potvrdeniami správcu certifikovanej skládky formou vážnych lístkov o prijatí stavebných odpadov, prebytočnej zeminy, stavebnej sute, TKO vo fakturovanom množstve. Vážny lístok musí obsahovať: názov certifikovanej skládky, dátum a čas odberu, kód odpadu, ŠPZ auta, navážené množstvo (v štruktúre : brutto, tara, netto), meno pracovníka obsluhy váhy, názov stavby z ktorej odpad pochádza.

h) potvrdeniami o odstránení vád a nedorobkov (v prípade ak boli zistené),

i) preberacím protokolom o odovzdaní a prevzatí ukončenej verejnej práce,

j) plánom užívania verejnej práce podľa § 14 Zákona č. 254/1998 Z. z. o verejných prácach, v ktorom musia byť obsiahnuté aj pravidlá technických prehliadok formou harmonogramu s uvedením štandardných kontrolných úkonov, v ktorom mieste stavby sa majú vykonať, kým a kedy. Plán technických prehliadok musí byť zostavený tak, aby všetky časti stavby na ktoré sa vzťahuje záruka boli prekontrolované 3 mesiace pred uplynutím záručnej doby,

k) porealizačným zameraním (3x) i na CD nosiči a geometrickým plánom (3x), vyhotovené odborne spôsobilým geodetom

**Nesplnenie týchto požiadaviek predstavuje vady Diela a podstatné porušenie tejto zmluvy.**

**Čl. 4.**

**CENA DIELA**

4.1 Cena Diela je výsledkom verejného obstarávania a je stanovená podľa zákona č. 18/1996 Z. z. o cenách v znení neskorších predpisov nasledovne:

Cena Diela vo výške ......................... eur vrátane DPH, slovom ....................................... eur.

|  |  |  |  |
| --- | --- | --- | --- |
|  | **Cena bez DPH**  **eur** | **DPH**  **eur** | **Cena spolu s DPH**  **eur** |
| Komunikácie, spevnené plochy, chodníky |  |  |  |
| Zastávkové prístrešky a ich vybavenie |  |  |  |
| Lávka pre peších a cyklistov ponad Trnávku |  |  |  |
| Preložka NN vzdušného vedenia do zeme |  |  |  |
| Verejné osvetlenie |  |  |  |
| Verejné WC s kioskom |  |  |  |
| Odvodnenie povrchov, odvodnenie striech objektov |  |  |  |
| Príprava pre kamerový systém |  |  |  |
| Sadové úpravy |  |  |  |
| Závlahový systém |  |  |  |
| Studňa |  |  |  |
| Fontána |  |  |  |
| Pitná fontána |  |  |  |
| Vonkajšie NN rozvody v parku |  |  |  |
| Výkon koordinátora bezpečnosti na stavbe |  |  |  |
| Výkon koordinátora projektu stavby |  |  |  |
| Geodetické zameranie stavby, porealizačné zameranie, projekt skutočného vyhotovenia, geometrický plán, kontrolné geodetické merania počas výstavby a podobne |  |  |  |
| **cena celkom** |  |  |  |

4.2. Podrobná špecifikácia ceny Diela s vymedzením kvalitatívnych a dodacích podmienok je uvedená v prílohe č. 1 tejto zmluvy – ponukový rozpočet.

4.3. Cena Diela, dohodnutá oboma zmluvnými stranami, zahŕňa všetky práce a dodávky, odborné posudky, revízie, vyjadrenia, skúšky a ďalšie súvisiace práce a činnosti, ktoré budú potrebné pri realizácii Diela, na odovzdanie a prevzatie Diela (napr. preberacie protokoly a i.), alebo k jeho odovzdaniu do užívania.

4.4. Cena dohodnutá v čl. 4.1 kryje všetky náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy a podkladov z verejného obstarávania a to najmä:

a) odovzdanie Diela v celku a v požadovanej kvalite

b) splnenie technicko-kvalitatívnych parametrov uvedených v:

- technických normách a predpisoch, platných na území Slovenskej republiky a v Európskej únii (i doporučených, súvisiacich s predmetom Diela),

- normách a technických podmienkach, uvedených v projektovej dokumentácii a v podkladoch z verejného obstarávania,

c) splnenie podmienok realizácie Diela, ktorými sú:

- zhotovenie prípadného podrobnejšieho projektu/dielenskej dokumentácie (ak je pri realizácii Diela potrebný),

- vykonanie kontrolných a preukazných skúšok materiálov, prvkov, strojov, zariadení a konštrukcií,

- úhrada spotrebovaných energií počas realizácie Diela,

- úhrada vodného a stočného v priebehu výstavby,

- náklady na vyloženie, skladovanie materiálov,

- náklady na výrobu a osadenie dvoch informačných tabúľ po dobu odo dňa prevzatia staveniska v súlade so zmluvou až do dokončenia Diela a jej následnú likvidáciu. Informačná tabuľa bude obsahovať text s názvom stavby, obchodné meno Objednávateľa, meno projektanta, obchodné meno Zhotoviteľa, termíny začatia a dokončenia Diela, meno zodpovedného stavbyvedúceho ako aj prípadné ďalšie informácie požadované všeobecne záväznými právnymi predpismi. Zhotoviteľ vyrobí a osadí informačné tabule stavby po dobu odo dňa prevzatia staveniska v súlade so zmluvou až do dokončenia Diela a ich následnú likvidáciu.

- náklady na odvoz a poplatky za uloženie prebytočného výkopu, stavebného odpadu a stavebnej sute, preukázané dokladmi o odvoze a likvidácii stavebnej sute, potvrdenými správcom certifikovanej skládky v rozsahu uvedenom v čl. 3. bod 3.3 tejto zmluvy.

- náklady na odvoz prebytočného materiálu,

- všetky mzdové a vedľajšie mzdové náklady Zhotoviteľa a jeho subdodávateľov, náklady na pracovníkov, dane, odvody, náklady na nadčasy, odmeny, cestovné a iné vedľajšie výdavky výlučne na strane Zhotoviteľa a jeho subdodávateľov,

- náklady na všetky bezpečnostné opatrenia do doby prevzatia dokončeného Diela Objednávateľom, náklady na zabezpečenie dokladovej časti ku kolaudácii stavby v troch vyhotoveniach v slovenskom jazyku a 1x na elektrickom nosiči, a to konkrétne v prípade zmien Diela projekty skutočného vyhotovenia, ďalej certifikáty, doklady o odvoze a likvidácii stavebnej sute, revízne správy, záručné listy v kópii, doklady o vykonaní tlakových a skúšok tesnosti, návody na obsluhu a údržbu technologických zariadení, doklady a certifikáty na akúkoľvek časť Diela, pokiaľ sa takéto doklady v súlade so všeobecne záväznými právnymi predpismi alebo technickými normami a stavebným konaním vyžadujú;

- náklady spojené s poskytnutím záruky na realizované Dielo, v dôsledku porušenia povinností Zhotoviteľom,

- náklady na geodetické vytýčenie pre účely vytyčovania realizácie Diela a porealizačné geodetické zameranie Diela a vyhotovenie geometrického plánu;

- náklady spojené s dovozom materiálov a výrobkov zo zahraničia, (vrátane colných a iných poplatkov), dopravných nákladov, certifikácie výrobkov a materiálov;

- náklady na vykonanie všetkých skúšok potrebných k realizácií, prevádzke a odovzdaniu Diela;

- náklady súvisiace s bezpečnosťou a ochranou zdravia pri práci počas výstavby,

- náklady na zaistenie bezpečnosti technických zariadení počas výstavby,

- náklady vynaložené na požiarnu ochranu v priebehu výstavby,

- náklady na poistenie podľa tejto zmluvy,

- náklady na vlastnú vodorovnú a zvislú dopravu,

- náklady na zabezpečenie vykonávania stavebných prác v neobvyklých podmienkach a v nepriaznivom počasí,

- náklady na zariadenie staveniska, na stráženie, náklady na práce, dodávky a činnosti týkajúce sa POV,

- náklady súvisiace s užívaním verejných plôch a s osobitným užívaním verejných komunikácií,

- náklady na udržiavanie čistoty a poriadku na stavenisku a v jeho bezprostrednom okolí,

- náklady na spracovanie kontrolného a skúšobného plánu, plánu užívania verejnej práce, na vypracovanie podrobnejšieho realizačného projektu, projektu skutočného vyhotovenia,

- náklady na zabezpečenie koordinátora dokumentácie, koordinátora bezpečnosti práce, na vypracovanie plánu bezpečnosti a ochrany zdravia pri práci v zmysle nariadenia vlády SR č. 396/2006 a ich činnosti v zmysle aktuálnej legislatívy a vydaného plánu bezpečnosti a ochrany zdravia,

- akékoľvek iné náklady, ktoré vzniknú Zhotoviteľovi pri realizácii Diela podľa tejto zmluvy.

4.5. Zhotoviteľ sa nemôže dovolávať a uplatňovať nároky na zvýšenie ceny Diela v prípadoch:

a) vlastných chýb,

b) nepochopenia podkladov z verejného obstarávania,

c) nedostatkov riadenia a koordinácie činností pri príprave a realizácii Diela,

d) zvýšenia cien dodávok a prác pre stavbu,

e) zmeny daňového statusu zhotoviteľa – z neplatcu DPH sa stane platca DPH alebo naopak

4.6. Ak v priebehu plnenia diela dôjde k legislatívnym zmenám v oblasti DPH, dotknuté časti zmluvy budú príslušne upravené dodatkom tak, aby sa zohľadnil aktuálny právny stav v oblasti DPH.

4.7. Ako podklady pre ocenenie Diela, z ktorých vyplýva kvalitatívny, kvantitatívny, konštrukčný, materiálový rozsah prác a charakteristické špecifikácie dodávok boli predložené podklady k verejnému obstarávaniu.

4.8. Zhotoviteľ zodpovedá za to, že pri realizácii Diela nepoužije materiál, o ktorom je v dobe jeho zabudovania známe, že je škodlivý resp. je po záručnej dobe, alebo vykazuje iné vady a nedostatky.

4.9. Zhotoviteľ je vo výnimočných prípadoch (nahradenie výrobku na trhu novším produktom, výnimočná a neprekonateľná nedostupnosť pôvodného výrobku) oprávnený i v priebehu realizácie požadovať zámeny materiálu. Objednávateľ nie je povinný na tieto zmeny pristúpiť. Požiadavky na zámenu materiálu, odsúhlasené spracovateľom projektovej dokumentácie, musia byť vykonané písomne formou dodatku k tejto zmluve.

**Čl. 5.**

**ČAS PLNENIA**

5.1. Zhotoviteľ sa zaväzuje zhotoviť Dielo v súlade s harmonogramom výstavby, ktorý tvorí oddeliteľnú prílohu č. 2 tejto zmluvy (ďalej len „Harmonogram”)

Začatie prác: po protokolárnom odovzdaní staveniska, ktoré bude odovzdané do 5 pracovných dní od nadobudnutia účinnosti zmluvy

Ukončenie prác vrátane vypratania staveniska: najviac **do 9 mesiacov** od začatia prác, to znamená od prevzatia staveniska

5.2. Zhotoviteľ je povinný bez meškania písomne informovať Objednávateľa o vzniku akejkoľvek udalosti, ktorá bráni alebo sťažuje realizáciu Diela v dôsledku predĺženia času plnenia podľa bodu 5.1. tohto článku zmluvy.

5.3. V prípade, že Zhotoviteľ bude v omeškaní s plnením pracovných postupov podľa Harmonogramu z dôvodov ležiacich na jeho strane o viac ako 5 pracovných dní, alebo ak nedodržiava Harmonogram a zároveň neinformuje Objednávateľa podľa bodu 5.2. tohto článku, považuje sa toto omeškanie alebo nesplnenie povinnosti Zhotoviteľa za podstatné porušenie tejto zmluvy.

5.4. Dodržanie termínu podľa bodu 5.1. tohto článku je podmienené riadnym a včasným spolupôsobením Objednávateľa dohodnutým v tejto zmluve. V prípade, že z dôvodu neposkytnutia spolupôsobenia Objednávateľa podľa predchádzajúcej vety došlo k prerušeniu vykonávania Diela, lehota na zhotovenie Diela sa predlžuje o dobu prerušenia vykonávania Diela. Dobu prerušenia potvrdí zástupca Objednávateľa uvedený v čl. 1., bode 1.1, písm. b) tejto zmluvy zápisom v stavebnom denníku. Uvedie sa aj presný dôvod prerušenia vykonávania Diela.

5.5. V prípade, že prekážky v práci vzniknú na základe podnetu tretích osôb (napr. orgány štátnej správy, správcovia sietí a pod.), čas plnenia bude adekvátne upravený dodatkom k zmluve.

5.6. Zmluvné strany sa dohodli na možnosti predĺženia termínu realizácie v prípade objektívnych nepredvídateľných skutočností (napr. nepriaznivé počasie vylučujúce výkon prác s dodržaním technologických podmienok a postupov stavby v zmysle schváleného harmonogramu výstavby, obmedzenie alebo vylúčenie vykonávania prác v mieste archeologického výskumu, živelná pohroma, obmedzenie alebo vylúčenie vykonávania prác z dôvodu mimoriadnych nariadení/opatrení vlády SR súvisiacich s krízou spôsobenou ochorením COVID-19) dodatkom k zmluve na zmenu termínu. Zmena zmluvy sa vykoná v súlade so zákonom o verejnom obstarávaní.

**Čl. 6.**

**PLATOBNÉ PODMIENKY**

6.1. Zmluvné strany sa dohodli, že Objednávateľ neposkytne Zhotoviteľovi žiaden preddavok na predmet Zmluvy. Právo fakturovať vzniká Zhotoviteľovi až po písomnom odovzdaní a prebratí celého Diela podľa článku 2 predmetu Zmluvy. Objednávateľ preberie Dielo až po odstránení všetkých vád a nedorobkov.

6.2. Zhotoviteľ mesačne zostaví súpis vykonaných prác a dodávok, ktoré ocení podľa položiek uvedených v ponukovej cene – zmluvnom rozpočte. K súpisu vykonaných prác a dodávok sa vyjadrí do 5 pracovných dní technický dozor Objednávateľa. Ak má súpis vady, vráti ho Objednávateľ Zhotoviteľovi bez zbytočného odkladu na prepracovanie. Zisťovanie súpisu vykonaných prác sa bude vykonávať každý mesiac vždy do 3 pracovných dní mesiaca nasledujúceho po mesiaci, v ktorom boli práce vykonané. Podkladom pre vystavenie faktúry bude súbor mesačných súpisov skutočne vykonaných prác a dodávok odsúhlasených technickým dozorom Objednávateľa a zaevidovaných v stavebnom denníku.

6.3. Zhotoviteľ vystaví Objednávateľovi faktúru po písomnom odovzdaní a prebratí celého Diela. Súčasťou faktúry bude súbor mesačných súpisov skutočne vykonaných prác a dodávok odsúhlasených zástupcom Objednávateľa. Splatnosť faktúry je 14 dní odo dňa doručenia Objednávateľovi.

6.4. Faktúra musí obsahovať náležitosti v zmysle ustanovení § 3a ods. 1 zákona č. 513/1991 Zb. Obchodného zákonníka v znení neskorších predpisov a bude predkladaná v dvoch vyhotoveniach vrátane príloh – odsúhlaseného súpisu vykonaných prác. Ak faktúra nebude úplná alebo bude obsahovať nesprávne údaje vrátane príloh k faktúre, bude takáto faktúra Zhotoviteľovi vrátená na opravu alebo doplnenie. Lehota splatnosti začne plynúť odo dňa doručenia opravenej alebo doplnenej faktúry Objednávateľovi.

6.5. Zhotoviteľom predložená faktúra na úhradu musí ďalej obsahovať náležitosti predpísané v zmysle zákona č. 222/2004 Z. z. o DPH v znení neskorších predpisov. Musí obsahovať čiastku DPH.

Okrem toho musí obsahovať najmä:

* názov Diela,
* obchodné meno a sídlo Objednávateľa, IČO
* obchodné meno a sídlo Zhotoviteľa, IČO
* číslo zmluvy,
* predmet úhrady,
* centrálne číslo zmluvy ZoD
* vecne vykonané stavebné práce dokladované odsúhlasenými súpismi,
* deň zdaniteľného plnenia,
* deň vystavenia faktúry, deň odoslania a deň splatnosti faktúry,
* označenie peňažného ústavu a číslo účtu, na ktorý sa má platiť
* fakturovaná základná čiastka bez DPH, čiastka DPH (20%) a celková fakturovaná suma v eurách,
* meno osoby, ktorá faktúru vystavila,
* pečiatka a podpis oprávnenej osoby

6.6. Uznanie faktúry vylučuje dodatočné nároky Zhotoviteľa.

6.7. V prípade zastavenia prác z viny Objednávateľa budú vykonané práce fakturované podľa skutočne zdokladovaných nákladov zo strany Zhotoviteľa, zaevidovaných v stavebnom denníku.

6.8. Objednávateľ si vyhradzuje právo odúčtovať všetky zmluvné pokuty, ktoré Zhotoviteľovi vzniknú prípadným nedodržaním zmluvných podmienok tejto zmluvy.

6.9. Zhotoviteľ sa zaväzuje, že bude svoje práce vyúčtovávať overiteľným spôsobom, faktúry budú zostavené prehľadne na základe súpisov vykonaných prác, písomne potvrdených technickým dozorom objednávateľa.

6.10. Objednávateľ si vyhradzuje právo uhradiť iba skutočne zrealizované a písomne odsúhlasené stavebné práce, výkony a dodávky.

6.11. Adresa Objednávateľa pre doručenie faktúr:

Mesto Trnava

Hlavná ulica 1

917 71 Trnava

6.12. Objednávateľ je oprávnený požadovať a Zhotoviteľ je povinný s predložením faktúry predložiť písomné potvrdenie, že má uhradené všetky svoje splatné záväzky voči svojim subdodávateľom uvedeným v prílohe č. 3 tejto zmluvy, ktorých nárok na ich zaplatenie je bez akýchkoľvek pochýb oprávnený. V prípade ak Zhotoviteľ nebude mať riadne zaplatené všetky svoje splatné záväzky voči svojím subdodávateľom a/alebo na požiadanie Objednávateľa nevydá potvrdenie o danej skutočnosti a/alebo uvedenú skutočnosť nepreukáže, je Objednávateľ oprávnený pozastaviť úhradu faktúry vystavenej Zhotoviteľom, a to až do doby úhrady splatných záväzkov voči subdodávateľom zo strany Zhotoviteľa. Pozastavenie platby zo strany Objednávateľa v súlade s týmto bodom zmluvy sa nepovažuje za porušenie zmluvy a objednávateľ sa nedostáva do akéhokoľvek omeškania.

**Čl. 7.**

**PODMIENKY ZHOTOVENIA DIELA**

* 1. **Odovzdanie staveniska**

7.1.1. Objednávateľ sa zaväzuje písomne upovedomiť Zhotoviteľa (napr. e-mailom) o termíne odovzdania staveniska Zhotoviteľovi za účelom realizácie Diela minimálne 3 pracovné dni pred plánovaným termínom odovzdania staveniska. Odovzdanie staveniska a jeho prevzatie Zhotoviteľom bude vykonané v termíne uvedenom vo výzve, a to protokolárne – osobitným zápisom (protokolom) a následne zápisom do stavebného denníka. Bezdôvodné odmietnutie prevzatia staveniska Zhotoviteľom sa považuje za podstatné porušenie zmluvy.

7.1.2. Zhotoviteľ si zabezpečí odberové miesta energií u správcov sietí, resp. použije mobilné zdroje energií. Náklady za energie znáša Zhotoviteľ na základe individuálnych odberných zmlúv so správcom médií (vrátane podružného merania).

7.1.3. Skutočnosti podľa predchádzajúcich bodov tohto článku budú zaznamenané do stavebného denníka, ktorého vedenie je Zhotoviteľ povinný začať dňom odovzdania a prevzatia staveniska.

7.1.4. Ak budú prácami dotknuté inžinierske siete alebo v prípade činností v blízkosti jestvujúcich inžinierskych sietí, je potrebné sa riadiť pokynmi správcov sietí.

* 1. **Povinnosti a spolupôsobenie Objednávateľa**

7.2.1. Objednávateľ odovzdá Zhotoviteľovi 2 vyhotovenia projektovej dokumentácie – realizačný projekt stavby Rekonštrukcia miestnej komunikácie Zelený kríčok v tlačenej forme, ktorá je identická s projektovou dokumentáciou predloženou vo verejnom obstarávaní a všetky potrebné rozhodnutia príslušných orgánov potrebné na zhotovenie Diela.

7.2.2. Objednávateľ zvoláva a riadi min. každé 2 týždne kontrolný deň stavby, z ktorého za účasti poverených zástupcov Objednávateľa, projektanta a Zhotoviteľa technický dozor investora vyhotoví záznam, ktorý doručí všetkým účastníkom.

7.2.3. Objednávateľ je povinný sledovať prostredníctvom svojho technického dozoru obsah stavebného denníka a k zápisom v ňom uvedeným sa vyjadriť do troch pracovných dní, inak sa má za to, že s obsahom zápisu súhlasí.

7.2.4. Osoby konajúce za Objednávateľa uvedené v čl. 1, bod a), b) a c) alebo na základe osobitného poverenia sú oprávnené kontrolovať Dielo v každom stupni jeho zhotovovania. Ak pri kontrole zistí, že Zhotoviteľ porušuje svoje povinnosti má právo žiadať, aby Zhotoviteľ odstránil vady vzniknuté vadným zhotovovaním Diela a ďalej ho zhotovoval riadne. V prípade, že Zhotoviteľ v primeranej dobe, dohodnutej v stavebnom denníku nevyhovie týmto požiadavkám Objednávateľa, považuje sa to za podstatné porušenie zmluvy.

* + 1. Objednávateľ je oprávnený kontrolovať priebeh stavebných prác, dodávateľský systém i dodržiavanie všeobecných pravidiel bezpečnosti práce. Ak Objednávateľ zistí na stavbe prítomnosť neoznámených subdodávateľov, neuvedených v tejto zmluve, bude to považované za podstatné porušenie zmluvy zo strany Zhotoviteľa. Pre tento prípad dohodli zmluvné strany zmluvnú pokutu vo výške 1 650 (slovom tisícšesťstopäťdesiat) eur, ktorú je Objednávateľ oprávnený uplatniť opakovane. Neumožnenie kontroly, neoznámenie subdodávateľov alebo umožnenie prítomnosti neoznámených subdodávateľov na stavbe je podstatným porušením zmluvy. Zmluvnú pokutu si Objednávateľ uplatní v zmysle čl. 6.
  1. **Povinnosti zhotoviteľa**

7.3.1. Zhotoviteľ je povinný viesť od prvého dňa odovzdania staveniska prostredníctvom stavbyvedúceho stavebný denník, do ktorého bude zapisovať všetky skutočnosti rozhodujúce pre zhotovenie Diela v zmysle vyhlášky 453/2000 Z. z. vydanej Ministerstvom životného prostredia SR a v zmysle zákona č. 50/1976 Z. z. a predkladať stavebný denník technickému dozorovi Objednávateľa denne. Zároveň je povinný viesť v stavebnom denníku podrobný popis výkonov.

7.3.2. Zhotoviteľ vyrobí a osadí na viditeľné miesto pri vstupe na stavenisko dve informačné tabule s identifikačnými údajmi o stavbe v zmysle zákona č.50/1976 Z. z. o územnom plánovaní a stavebnom poriadku (stavebný zákon) v znení neskorších predpisov podľa vzoru predloženého Objednávateľom a to po dobu odo dňa prevzatia staveniska v súlade so zmluvou až do dokončenia Diela a jej následnú likvidáciu.

7.3.3. Zhotoviteľ je povinný dodržiavať pokyny týkajúce sa Diela, ktoré mu vydal Objednávateľ počas zhotovovania Diela, v súlade s touto zmluvou.

7.3.4. Zhotoviteľ je povinný sledovať obsah stavebného denníka a k zápisom v ňom uvedených sa vyjadriť do troch pracovných dní, inak sa má za to, že s obsahom zápisu súhlasí.

7.3.5. Zhotoviteľ je povinný mať riadne vypísaný stavebný denník v zmysle § 46d zákona č. 50/1976 Z. z., v opačnom prípade to bude považované za podstatné porušenie zmluvy.

7.3.6. Ak pri zhotovovaní Diela dôjde k zakrytiu dovtedy vykonaných prác alebo častí Diela, je Zhotoviteľ povinný písomne vyzvať Objednávateľa na kontrolu realizovaného Diela v stavebnom denníku. Z dôvodu operatívnosti Zhotoviteľ v zápise oznámi min. jeden pracovný deň vopred predpokladanú hodinu a deň kontroly zakrývaných prác, resp. častí Diela.

7.3.7. Zhotoviteľ je v súlade s § 551 zákona č. 513/1991 Zb. – Obchodného zákonníka v znení neskorších predpisov povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov týkajúcich sa Diela, ktoré mu dal Objednávateľ počas zhotovovania Diela, ak Zhotoviteľ mohol túto nevhodnosť zistiť pri vynaložení odbornej starostlivosti.

7.3.8. Zhotoviteľ má právo na náhradu nákladov, ktoré mu vzniknú v súvislosti s prerušením zhotovovania Diela pre nevhodnosť Objednávateľových pokynov alebo v súvislosti s použitím nevhodných vecí Objednávateľa až do času, keď takúto nevhodnosť mohol zistiť.

7.3.9. Ak Zhotoviteľ zistí skryté prekážky na mieste kde má Dielo zhotoviť a ktoré mu bránia zhotoviť Dielo riadne, je povinný ihneď takéto prekážky oznámiť Objednávateľovi a projektantovi a ak sa nedajú odstrániť, navrhnúť Objednávateľovi zmenu zmluvy. Zmena zmluvy sa uskutoční v súlade so zákonom o verejnom obstarávaní.

7.3.10. Zhotoviteľ je povinný zabezpečiť Dielo proti krádeži a poškodeniu. Zhotoviteľ znáša nebezpečenstvo škody na zhotovovanom diele do doby písomného odovzdania Diela Objednávateľovi. Počas realizácie Diela Zhotoviteľ zabezpečí čistotu priľahlých priestorov a komunikácií. V prípade znečistenia priľahlých miestnych komunikácií pri uskutočňovaní stavebných prác Zhotoviteľ zabezpečí ich pravidelné a bezodkladné čistenie a zároveň zabezpečí osvetlenie staveniska počas výstavby, čo je zahrnuté v cene Diela. Zhotoviteľ je povinný zabezpečiť i **poistenie všeobecnej zodpovednosti za škodu spôsobenú pri výkone činností** na dobu realizácie Diela min. do výšky hodnoty diela. Na požiadanie Objednávateľa Zhotoviteľ preukáže požadované poistenie.

7.3.11. Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a ochrannej zóne staveniska na verejnom priestranstve, vykoná také bezpečnostné opatrenia, aby nedošlo k ohrozeniu osôb v okolí staveniska. Akékoľvek škody a nároky poškodených znáša Zhotoviteľ.

7.3.12. Zhotoviteľ je povinný zabezpečiť na vlastné náklady osobné ochranné pomôcky na ochranu zdravia pracovníkov Zhotoviteľa, resp. jeho subdodávateľov. Odborné práce musia byť vykonané len pracovníkmi Zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Zhotoviteľ je povinný zabezpečiť, aby všetci pracovníci na stavbe boli riadne a preukázateľne zaškolení v oblasti bezpečnosti a ochrany zdravia pri práci podľa príslušných osobitných predpisov (ďalej len „BOZP“) a dodržiavali predpisy, pokyny, zásady a pracovné postupy na zaistenie BOZP počas výstavby. Akékoľvek škody a nároky poškodených znáša Zhotoviteľ.

7.3.13. Zhotoviteľ nesmie počas výstavby znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť stavby a ktoré boli definované projektom Diela.

7.3.14. Zhotoviteľ je povinný počas realizácie plne rešpektovať všeobecné technické požiadavky a obchodné podmienky stavebných prác a zhotoviť stavbu i jednotlivé práce a postupy v súlade s nimi. Zhotoviteľ je viazaný akceptovať záväznosť všetkých slovenských technických noriem, vyhlášok a predpisov, ktoré sa týkajú predmetného Diela. Všetky použité materiály a výrobky pri realizácii prác musia mať certifikát o preukázaní zhody platný pre EÚ.

7.3.15. Zhotoviteľ bude udržiavať všetky nástroje, zariadenia, stroje a pod., potrebné na realizáciu Diela, v náležitom technickom stave, bude udržovať všestranný poriadok na mieste realizácie Diela a zabezpečí koordináciu svojich subdodávateľov (ak ich využije).

7.3.16. Ak Zhotoviteľ poruší povinnosti tejto zmluvy, znáša všetky dôsledky vyplývajúce z tejto zmluvy.

7.3.17. Zhotoviteľ je povinný koordinovať svoju činnosť na stavbe s činnosťou svojich prípadných subdodávateľov. Prípadná zmena subdodávateľa alebo doplnenie subdodávateľa musí byť vopred písomne (formou žiadosti) predložená Zhotoviteľom Objednávateľovi , resp. osobe podľa čl. 1., bodu 1.1, písm. b) tejto zmluvy za účelom jej odsúhlasenia, inak to bude považované za podstatné porušenie zmluvy. Nový subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak mu takúto povinnosť zákon ukladá.

Písomné žiadosť o zmene subdodávateľa resp. doplnení subdodávateľa obsahuje:

- obchodné meno alebo názov subdodávateľa,

- údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia,

- podiel subdodávky vyjadrený v Eurách,

- skutočnosť, či je subdodávateľ zapísaný v Registri partnerov verejného sektora, ak takúto povinnosť má podľa osobitných predpisov,

- doklad o oprávnení realizovať plnenie,

- dôvod zmeny pôvodného dodávateľa.

Po odsúhlasení zo strany Objednávateľa zmeny subdodávateľa alebo doplnení subdodávateľa bude táto skutočnosť zaznamenaná v stavebnom denníku.

7.3.18. Zhotoviteľ je povinný pred začatím prác vytýčiť na stavenisku osi všetkých inžinierskych sietí a polohu jednotlivých stavebných objektov, je zodpovedný za ich správne vytýčenie a správne zameranie výškových kót. Zhotoviteľ nesie zodpovednosť za funkčnosť inžinierskych sietí počas doby výstavby. V prípade poškodenia počas jeho činnosti ich opraví na vlastné náklady. Náklady na práce Zhotoviteľa uvedené v tomto ustanovení sú zahrnuté v cene Diela.

7.3.19. Zo staveniska je Zhotoviteľ povinný vylúčiť nadmerné zaťažovanie životného prostredia (napr. hlukom, prašnosťou).

7.3.20. Zhotoviteľ je povinný zabezpečiť vjazd vozidiel záchranných zložiek k nehnuteľnostiam.

7.3.21. Zhotoviteľ je povinný zabezpečiť prístup k nehnuteľnostiam pre obyvateľov rodinných a bytových domov vrátane premostenia výkopov.

7.3.22. Zhotoviteľ je povinný zabezpečiť možnosť zásobovania dotknutých obchodných prevádzok.

7.3.23. Zhotoviteľ zabezpečí vjazd stavebných mechanizmov na pozemky nehnuteľností, ktoré sú vo výstavbe (i plánované) po dohode s vlastníkom predmetnej nehnuteľnosti.

7.3.24. Zhotoviteľ je povinný počas realizácie zabezpečiť/umožniť prejazd automobilov po komunikácii, prevádzku autobusových nástupíšť, prenosným oplotením vytvoriť bezpečné koridory pre peších s plynulým rovným spevneným povrchom vrátane premostení výkopov, dočasné osvetlenie staveniska a pod.

7.3.25. Zhotoviteľ je povinný Dielo realizovať s odbornou starostlivosťou, v zmysle projektovej dokumentácie,  v zmysle požiadaviek Objednávateľa, správcov inžinierskych sietí a dotknutých štátnych orgánov ako účastníkov stavebného konania.

7.3.26. Zhotoviteľ umožní orgánom štátnej správy a nimi prizvaným znalcom prístup na stavenisko a stavbu a vytvorí podmienky pre výkon dohľadu (napr. štátny stavebný dohľad, Inšpektorát životného prostredia, Inšpektorát práce a pod.)

7.3.27. Zhotoviteľ v zmysle nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, zabezpečí koordinátora dokumentácie, koordinátora bezpečnosti práce a zároveň zaobstará vypracovanie plánu bezpečnosti a ochrany zdravia pri práci, ktorým sa ustanovia pravidlá na vykonávanie prác na stavenisku, pričom všetky náklady s tým spojené sú zahrnuté v cene Diela.

7.3.28. Zhotoviteľ je povinný vypracovať návrh plánu užívania verejnej práce za účasti projektanta a Objednávateľa, ktorých prizve k jeho prerokovaniu. Plán užívania verejnej práce bude súčasťou odovzdania a prevzatia Diela.

7.3.29. Zhotoviteľ poskytne súčinnosť pri vypracovaní povodňového plánu zabezpečovacích prác v zmysle vyjadrenia Okresného úradu Trnava, odbor starostlivosti o životné prostredie, oddelenie ochrany prírody a vybraných zložiek životného prostredia, štátna vodná správa č. OU-TT-OSZP3-2018/030764/ŠVS/BB zo dňa 13.9.2018.

7.3.30. Zhotoviteľ je povinný zúčastniť sa 1x za 2 týždne kontrolného dňa stavby na základe pozvánky Objednávateľa a to všetkých kontrolných dňoch stavby (riadnych i mimoriadnych).

7.3.31. Zhotoviteľ sa zaväzuje pri plnení predmetu tejto zmluvy dodržiavať ustanovenia vyhlášky č. 147/2013 Z. z. Ministerstva práce, sociálnych vecí a rodiny Slovenskej republiky, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.

7.4. Nesplnenie povinností podľa čl. 7.3 je podstatným porušením zmluvy.

**Čl. 8.**

**ODOVZDANIE A PREVZATIE DIELA**

8.1. Povinnosť zhotoviť Dielo riadne a včas splní Zhotoviteľ odovzdaním Diela Objednávateľovi na základe protokolu o odovzdaní a prevzatí Diela. Ak všeobecne záväzné právne predpisy, technické normy alebo projektová dokumentácia určujú vykonanie skúšok osvedčujúcich dohodnuté vlastnosti Diela, musí úspešné vykonanie takýchto skúšok predchádzať odovzdaniu a prevzatiu Diela. Pripravenosť na odovzdanie je Zhotoviteľ povinný oznámiť Objednávateľovi písomne doporučeným listom najmenej **5 dní vopred.**

8.2. K odovzdaniu a prevzatiu dokončeného Diela pripraví Zhotoviteľ doklady v zmysle článku 3., bod 3.3. Bez dokladovania kvality vykonaných prác, tak ako je uvedené v čl. 3 bod 3.3 tejto zmluvy má Dielo vady.

8.3. Zhotoviteľ je povinný pri odovzdaní a prevzatí Diela Dielo odovzdať vyčistené od zvyšných materiálov spolu so záberom plôch využívaných k zhotoveniu Diela tak, aby bolo možné Dielo riadne prevziať a užívať.

8.4. Ak pri preberaní Diela Objednávateľ zistí, že Dielo má vady, Dielo neprevezme a spíše so Zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať Dielo po odstránení týchto vád a Objednávateľ má povinnosť Dielo bez vád a nedorobkov prevziať.

8.5. Dokladom o splnení Diela Zhotoviteľom je protokol o odovzdaní a prevzatí Diela, ktorého návrh pripraví Zhotoviteľ a ktorým Objednávateľ potvrdí prevzatie Diela bez vád a nedorobkov.

**Čl. 9.**

**ZMENY ZMLUVY**

9.1. Zmluvu možno zmeniť počas jej trvania bez nového verejného obstarávania v zmysle ustanovení § 18 zákona 343/2015 Z. z. o verejnom obstarávaní v znení neskorších zmien a doplnkov. Zmena zmluvy musí byť oboma zmluvnými stranami uzavretá písomne.

9.2. Ak Objednávateľ požaduje zmenu zmluvy, zmluvné strany dohodli nasledovný postup:

9.2.1. Objednávateľ vystaví požiadavku na zmenu zmluvy a Zhotoviteľovi ju predloží písomne prostredníctvom Zmenového listu.

9.2.2. Zhotoviteľ v lehote do 10 pracovných dní odo dňa doručenia požiadavky na zmenu zmluvy respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny zmluvy požadovanej Objednávateľom.

9.2.3. V prípade, že dôjde k navýšeniu rozsahu prác tak sa ich cena určí:

1. pri položkách obsiahnutých v priloženom ponukovom rozpočte stavby k zmluve bude zachovaná ich jednotková cena,
2. pri položkách nenachádzajúcich sa v priloženom rozpočte, ale obsiahnutých v cenníku CENKROS 4 budú cenníkové ceny požadovaných naviac prác upravené smerom dole o % vypočítané ako percentuálny rozdiel medzi zmluvnou cenou a rozpočtovou cenou z realizačnej projektovej dokumentácie za celý predmet plnenia.
3. pri položkách nenachádzajúcich sa v priloženom rozpočte a ani v cenníku CENKROS 4 bude ich cena predmetom rokovania, na ktoré Zhotoviteľ pripraví kalkuláciu obsahujúcu rozbor jednotkových cien podľa kalkulačného vzorca:

priamy materiál

priame mzdy

Ostatné priame náklady (odvody z miezd, stroje a tarifná doprava)

Výrobná réžia zo základne 2 + 3

Správna réžia zo základne 2 + 3 + 4

Vedľajšie rozpočtové náklady + kompletizačná činnosť

Zisk zo základne 2 + 3 +4 + 5 + 6

Jednotková cena spolu:

Priamy materiál:

cena bude doložená príslušným účtovným, alebo inak overiteľným dokladom s dopočítaním obstarávacích nákladov (platí aj pre špecifikácie).

Priame mzdy:

Budú použité tarifné mzdy pre príslušnú profesiu a tarifnú triedu Zhotoviteľa upravené o nezaručenú časť mzdy v určenej výške.

Ostatné priame náklady:

Odvody zo mzdových nákladov podľa štátom vydaných predpisov v čase spracovania ceny, sadzby stroj hodín budú podľa cenníkov firmy CENEKON (v prípade, že cenníky nebudú obsahovať použitý stroj, predloží dodávateľ individuálnu kalkuláciu strojhodiny), v prípade prenájmu podkladom bude príslušná faktúra prenajímateľa, resp. dopravcu.

Sadzby nepriamych nákladov:

(podľa skutočných režijných nákladov firmy)

- výrobná réžia HSV %

- výrobná réžia PSV %

- správna réžia HSV %

- PSV........%

- VRN........%

- Kompletizačná prirážka %

- zisk.........%

9.2.4. Práce, ktoré Zhotoviteľ vykonal bez zadania, ktoré je písomne potvrdené Objednávateľom, alebo v dôsledku svojvoľného odchýlenia od zmluvy, nie je povinný Objednávateľ zaplatiť.

9.2.5. Objednávateľ v lehote do 5 dní odo dňa doručenia ocenenia zmeny zmluvy resp. v inej primeranej lehote dohodnutej zmluvnými stranami v závislosti od rozsahu požadovanej zmeny, rozhodne či trvá na vykonaní zmeny zmluvy alebo zmenu zamietne.

9.2.6. V prípade, že Objednávateľ súhlasí s ocenením zmeny zmluvy, táto bude oboma zmluvnými stranami písomne uzavretá.

* 1. . Zhotoviteľ je oprávnený vystaviť faktúru za podmienok uvedených v článku 6 tejto zmluvy a na základe zmeny zmluvy a Objednávateľ je potom povinný takto vystavenú faktúru Zhotoviteľovi uhradiť v súlade s podmienkami dohodnutými v zmluve.
  2. . V prípade, ak rozsah zmien požadovaných dodatočne Objednávateľom má vplyv na termín výstavby, sú zmluvné strany oprávnené pristúpiť ku zmene termínu výstavby.
  3. . V prípade, že zmenu zmluvy bude požadovať Zhotoviteľ, postupujú zmluvné strany podľa tohto článku zmluvy. Naviac práce požadované zo strany Zhotoviteľa môžu byť realizované len na základe Zmeny zmluvy.
  4. V prípade, že sa zmena zmluvy bude týkať „menej prác“, t.j. prác, ktoré z objektívnych dôvodov nebudú realizované, zhotoviteľ spracuje odpočet konkrétnych položiek rozpočtu. V prípade, že Objednávateľ súhlasí s ocenením zmeny zmluvy, táto bude oboma zmluvnými stranami písomne uzavretá.

**Čl. 10.**

**SANKCIE**

10.1. V prípade, že Zhotoviteľ nedodá Dielo v rozsahu podľa čl. 2 Zmluvy v dohodnutých termínoch podľa čl. 5 tejto Zmluvy, Objednávateľ má právo na zmluvnú pokutu vo výške 0,5% z celkovej zmluvnej ceny Diela eur bez DPH za každý aj začatý deň omeškania až do jeho prevzatia Objednávateľom.

10.2. V prípade omeškania Objednávateľa s úhradou faktúry má Zhotoviteľ právo na úrok z omeškania vo výške 0,5 % z dlžnej sumy bez DPH za každý aj začatý deň omeškania úhrady.

10.3. V prípade nesplnenia povinnosti Zhotoviteľa podľa bodu 11.8. tejto zmluvy je Zhotoviteľ povinný zaplatiť zmluvnú pokutu 500,- eur za každý aj začatý deň omeškania.

10.4. Pri podstatnom porušení tejto zmluvy je Zhotoviteľ povinný uhradiť Objednávateľovi zmluvnú pokutu vo výške 1 000,- eur. Pri opakovanom porušení tejto zmluvy, ktoré nie je podstatné je zhotoviteľ povinný uhradiť objednávateľovi zmluvnú pokutu vo výške 200,- eur za každé opakované porušenie. Za opakované porušenie tejto zmluvy, ktoré nie je podstatným porušením sa považuje porušenie identickej povinnosti dva krát.

**Čl. 11.**

**ZODPOVEDNOSŤ ZA VADY, ZÁRUKA ZA KVALITU**

11.1. Zhotoviteľ zodpovedá za to, že Dielo bude vyhotovené v súlade s ustanovením čl. 2. a bude mať vlastnosti dohodnuté v tejto zmluve.

11.2. Dielo má vady ak:

a) nie je dodané v požadovanej kvalite,

b) vykazuje nedorobky, t.j. nie je vykonané v celom rozsahu,

c) sú vady v dokladoch nutných na užívanie podľa bodu 8.2.,

d) má právne vady v zmysle § 559 Obchodného zákonníka alebo je Dielo zaťažené inými právami tretích osôb.

11.3. Zhotoviteľ nezodpovedá za vady, ktoré boli priamo spôsobené použitím podkladov alebo vecí prevzatých od Objednávateľa a Zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu písomne upozornil Objednávateľa, ale ten na ich použití písomne trval. V prípade odstránenia takýchto vád Zhotoviteľom, náklady vynaložené za ich odstránenie uhradí Objednávateľ.

Ostatné dojednania nedohodnuté v tejto zmluve sa riadia Obchodným zákonníkom.

11.4. Za skryté vady, ktoré Objednávateľ nemohol zistiť pri odovzdaní a prevzatí Diela, Zhotoviteľ zodpovedá počas záručnej doby od odovzdania Diela Objednávateľovi v zmysle § 562 ods. 2 písm. c) zákona č. 513/1991 Zb. – Obchodného zákonníka v znení neskorších predpisov.

11.5. Záručná lehota na Dielo, ktoré je predmetom tejto zmluvy, je 60 mesiacov. Záručná lehota začína plynúť dňom protokolárneho odovzdania Diela Zhotoviteľom a prevzatia Diela Objednávateľom, pričom neplynie v čase, kedy Objednávateľ nemohol dielo užívať pre vady, za ktoré zodpovedá Zhotoviteľ. Záruka sa nevzťahuje na vady spôsobené neodborným zásahom zo strany Objednávateľa alebo tretej osoby.

11.6. Zárukou Zhotoviteľ preberá záväzok, že predmet Diela bude počas záručnej lehoty spôsobilý na použitie na dohodnutý účel a zachová si dohodnuté vlastnosti a kvalitu v čase svojej životnosti.

11.7. Objednávateľ sa zaväzuje, že reklamáciu vady Diela uplatní bezodkladne po jej zistení písomne. Za písomne uplatnenú reklamáciu sa považuje aj reklamácia podaná e-mailom a zároveň listovou zásielkou prostredníctvom pošty.

11.8. Zhotoviteľ sa zaväzuje začať s odstraňovaním vád Diela do 3 pracovných dní od prijatia písomnej reklamácie podľa bodu 11.7. tohto článku a odstrániť vady bez zbytočného odkladu. Zhotoviteľ písomne oznámi Objednávateľovi odhadovaný čas trvania odstránenia vád do 3 pracovných dní od prijatia písomnej reklamácie podľa bodu 11.7. tohto článku. Objednávateľ písomne schváli odhadovaný čas trvania odstránenia vád alebo požiada o navrhnutie inej lehoty s prihliadnutím na povahu, rozsah a charakter vád. Na nároky Objednávateľa z vád diela sa vzťahujú primerane ustanovenia Obchodného zákonníka.

11.9. O odstránení vady spíše Objednávateľ protokol, v ktorom potvrdí odstránenie vady, alebo uvedie dôvody, pre ktoré odmieta opravu prevziať.

11.10. Ustanovenie podľa bodu 11.8. tohto článku sa netýka vád v zmysle bodu 11.3. tohto článku.

**Čl. 12.**

**ZODPOVEDNOSŤ ZA ŠKODU**

12.1. Zhotoviteľ zodpovedá za všetky škody, ktoré vzniknú Objednávateľovi, alebo tretej osobe v dôsledku porušenia jeho povinností, vyplývajúcich z tejto zmluvy.

12.2. V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody.

**Čl. 13.**

**PRECHOD VLASTNÍCTVA A NEBEZPEČENSTVO ŠKODY**

13.1. Stavebný materiál a zariadenia potrebné na zhotovenie Diela zabezpečuje Zhotoviteľ. Kúpna cena týchto vecí je súčasťou ceny Diela podľa čl. 4 tejto zmluvy. Zhotoviteľ zostáva vlastníkom týchto vecí až do ich pevného zabudovania do Diela, ktoré je predmetom tejto zmluvy, s výnimkou zariadení, ktorých cenu uhradil Objednávateľ pred ich zabudovaním do Diela.

13.2. Nebezpečenstvo škody na Diele, ako aj na veciach a materiáloch potrebných na zhotovenie Diela znáša Zhotoviteľ, a to až do času protokolárneho odovzdania Diela Zhotoviteľom a prevzatia Diela Objednávateľom.

**Čl. 14.**

**PAMIATKOVÝ ARCHEOLOGICKÝ VÝSKUM**

14.1. Zhotoviteľ je povinný zrealizovať v zmysle pamiatkového zákona aj výkon pamiatkového archeologického výskumu, ktorý bude realizovaný v troch etapách, a s nimi súvisiacich zemných prác vrátane odvozu prebytočnej zeminy a spätného zásypu. Jeho rozsah je zrejmý z priloženého Rozhodnutia Krajského pamiatkového úradu v Trnave pod číslom KPUTT-2018/15639-2/60826/Grz zo dňa 30.7.2018. Zhotoviteľ si pre danú činnosť zabezpečí právnickú osobu oprávnenú vykonávať archeologické výskumy a prostredníctvom tejto osoby zabezpečí aj všetky doklady a dokumentácie, ktorých rozsah a spracovanie vyplýva z Rozhodnutia KPÚ v Trnave. Zhotoviteľ predloží objednávateľovi kópiu oprávnenia o osobitnej odbornej spôsobilosti na vykonávanie pamiatkového výskumu v odbore archeologický výskum právnickej osoby, ktorá bude počas realizácie diela túto odbornú činnosť vykonávať.

14.2. Cena za vykonanie archeologického výskumu v rozsahu podľa Rozhodnutia Krajského pamiatkového úradu v Trnave pod číslom KPUTT-2018/15639-2/60826/Grz zo dňa 30.7.2018 nesmie presiahnuť sumu **22 000** eur bez DPH.

14.3. Zhotoviteľ spracuje cenovú ponuku vo forme položkového rozpočtu, kde zahrnie všetky potrebné práce a dodávky pre vykonanie archeologického výskumu v zmysle požiadaviek z Rozhodnutia KPÚ Trnava.

14.4. Pre výpočet ceny za archeologický výskum zmluvné strany dohodli nasledovný postup:

1. položky, ktoré sa nachádzajú v cenníku CENKROS 4, Zhotoviteľ ocení podľa cenníkových cien prác a dodávok, ktoré je potrebné vykonať
2. cena položiek, ktoré sa nenachádzajú v cenníku CENKROS 4, bude predmetom rokovania, na ktoré Zhotoviteľ pripraví kalkuláciu obsahujúcu rozbor jednotkových cien podľa kalkulačného vzorca:

priamy materiál

priame mzdy

Ostatné priame náklady (odvody z miezd, stroje a tarifná doprava)

Výrobná réžia zo základne 2 + 3

Správna réžia zo základne 2 + 3 + 4

Vedľajšie rozpočtové náklady + kompletizačná činnosť

Zisk zo základne 2 + 3 +4 + 5 + 6

Jednotková cena spolu:

Priamy materiál:

cena bude doložená príslušným účtovným, alebo inak overiteľným dokladom s dopočítaním obstarávacích nákladov (platí aj pre špecifikácie).

Priame mzdy:

Budú použité tarifné mzdy pre príslušnú profesiu a tarifnú triedu Zhotoviteľa upravené o nezaručenú časť mzdy v určenej výške.

Ostatné priame náklady:

Odvody zo mzdových nákladov podľa štátom vydaných predpisov v čase spracovania ceny, sadzby stroj hodín budú podľa cenníkov firmy CENEKON (v prípade, že cenníky nebudú obsahovať použitý stroj, predloží dodávateľ individuálnu kalkuláciu strojhodiny), v prípade prenájmu podkladom bude príslušná faktúra prenajímateľa, resp. dopravcu.

Sadzby nepriamych nákladov:

(podľa skutočných režijných nákladov firmy)

- výrobná réžia HSV %

- výrobná réžia PSV %

- správna réžia HSV %

- PSV........%

- VRN........%

- Kompletizačná prirážka %

- zisk.........%

14.5. Cenová kalkulácia za vykonanie archeologického výskumu bude podkladom pre zmenu zmluvy podľa § 18 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení a bude zrealizovaná formou dodatku k zmluve o dielo.

**Čl. 15.**

**OSOBITNÉ PODMIENKY PLNENIA ZMLUVY**

15.1. Objednávateľ uplatňuje prostredníctvom osobitných podmienok tejto zmluvy sociálny aspekt v súlade s ustanoveniami § 42 ods. 12 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v platnom znení a ustanoveniami §8a zákona č. 365/2004 Z .z. o rovnakom zaobchádzaní v niektorých oblastiach a o ochrane pred

diskrimináciou a o zmene a doplnení niektorých zákonov (antidiskriminačný zákon) prostredníctvom realizácie dočasných vyrovnávacích opatrení.

15.2. Zhotoviteľ vyhlasuje, že na realizáciu stavebných prác, resp. prác súvisiacich s vykonávaním diela, zamestná podľa zákona č. 311/2001 Z. z. (Zákonník práce) aj minimálne dve osoby spĺňajúce kumulatívne aspoň 2 nasledovné predpoklady:

− má trvalý pobyt a žije v obci, v ktorej je stavba realizovaná,

− po dobu viac ako 6 po sebe nasledujúcich mesiacov nebola zamestnaná inak ako prácou vykonávanou pri aktivačnej činnosti alebo prácou vykonávanou prostredníctvom dohody o vykonaní práce alebo dohody o pracovnej činnosti,

− pochádza z marginalizovaných rómskych komunít,

− má zdravotné postihnutie,

− pochádza z etnickej menšiny,

− pochádza z náboženskej menšiny,

− je starší ako 50 rokov,

− má nižšie vzdelanie

15.3 Zhotoviteľ na požiadanie Objednávateľa predloží dôkaz o tom, že postupoval podľa bodu 15.2. tohto článku.

15.4. Ak v priebehu plnenia zmluvy dôjde z akéhokoľvek dôvodu ku skončeniu pracovného pomeru s osobou/osobami, ktoré zamestnal zhotoviteľ podľa bodu 15.2., Zhotoviteľ bez zbytočného odkladu zamestná inú osobu spĺňajúcu podmienky podľa tohto článku.

**Čl. 16.**

**ODSTÚPENIE OD ZMLUVY**

16.1. Ak sa porušenie zmluvnej povinnosti zmluvnou stranou považuje v zmysle tejto zmluvy v súlade s § 345 zákona č. 513/1991 Zb. – Obchodného zákonníka v znení neskorších predpisov za podstatné porušenie zmluvy, môže oprávnená strana od zmluvy odstúpiť, pokiaľ to oznámi druhej zmluvnej strane písomne doporučeným listom alebo elektronicky so zaručeným podpisom do elektronickej schránky druhej zmluvnej strany bez zbytočného odkladu, najneskôr však do 15 dní potom, ako sa o porušení dozvedela. Odstúpenie od zmluvy je účinné dňom doručenia oznámenia o odstúpení od zmluvy druhej zmluvnej strane.

16.2. Pre určenie začatia plynutia lehoty v prípade doručovania doporučenou zásielkou je rozhodujúci dátum doručenia oznámenia.

16.3. V prípade, že ide o nepodstatné porušenie, môže druhá zmluvná strana podľa § 346 zákona č. 513/1991 Zb. – Obchodného zákonníka v znení neskorších predpisov odstúpiť od zmluvy v prípade, že strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Ak však strana, ktorá je v omeškaní, vyhlási, že svoj záväzok nesplní, môže druhá strana od zmluvy odstúpiť bez poskytnutia dodatočnej primeranej lehoty na plnenie alebo pred jej uplynutím.

16.4. Ak oprávnená strana v lehote na odstúpenie od zmluvy podľa bodu 16.1. tohto článku stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom ako v bode 16.1. tohto článku.

16.5. Objednávateľ môže odstúpiť od zmluvy uzavretej so Zhotoviteľom, ktorý bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov. Objednávateľ môže odstúpiť od zmluvy uzavretej so Zhotoviteľom aj v prípade, ak jeho subdodávateľ bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.

16.6. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť Diela, ktorá bola zrealizovaná do času odstúpenia od zmluvy.

16.7. Pri vysporiadaní pohľadávok z titulu odstúpenia od zmluvy sa postupuje nasledovne:

a) časť Diela zhotoveného do odstúpenia od zmluvy zostáva vlastníctvom Objednávateľa,

b) finančné prostriedky poskytnuté do odstúpenia vysporiada Zhotoviteľ konečnou faktúrou, ktorá bude mať náležitosti daňového dokladu. Pre fakturáciu platia ustanovenia čl. 6 tejto zmluvy.

c) zmluvné strany si vysporiadajú všetky záväzky v zmysle tejto zmluvy po ich vzájomnom odsúhlasení.

16.8. Zhotoviteľ je povinný odovzdať Objednávateľovi podrobnú správu o Diele a všetku dokumentáciu vrátane záručných listov a dokladov slúžiacich na vyhodnotenie stavu Diela. Ak Zhotoviteľ neposkytne riadnu súčinnosť pri vysporiadavaní pohľadávok z titulu odstúpenia od zmluvy, alebo neodovzdá podrobnú správu a všetku dokumentáciu, Objednávateľ je oprávnený na náklady Zhotoviteľa vypracovať znalecký posudok, ktorý vyhodnotí stav Diela a nároky z titulu odstúpenia od zmluvy. Cena za znalecký posudok sa odráta z ceny Diela, ktorá sa má uhradiť Zhotoviteľovi.

**Čl. 17.**

**ZÁVEREČNÉ USTANOVENIA**

17.1. Na vzťahy medzi zmluvnými stranami, vyplývajúce z tejto zmluvy, ale ňou výslovne neupravené, sa vzťahujú príslušné ustanovenia Obchodného zákonníka v platnom znení.

17.2. Zmeny tejto zmluvy, ktoré nemajú vplyv na predmet Diela, termín a cenu, môžu robiť zmluvné strany zápisom v stavebnom denníku.

17.3. Oddeliteľné prílohy zmluvy:

1. Cenová kalkulácia – ocenený výkaz výmer,

2. Harmonogram výstavby /vecný a časový/,

3. Zoznam subdodávateľov s finančným vyjadrením poddodávok a ich špecifikáciou *(v prípade ak sa nevyskytnú vyhlásenie, že Zhotoviteľ zrealizuje všetky práce vlastnými kapacitami),*

4. Opis predmetu zákazky.

17.4. Zmluvné strany výslovne prehlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

17.5. Zmluva je vyhotovená v 6 rovnopisoch, z toho 4 rovnopisy dostane Objednávateľ a 2 rovnopisy dostane Zhotoviteľ.

17.6. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.

17.7. Zmluva bola zverejnená dňa.............................

V Trnave, dňa ........................ V ........................., dňa.....................

....................................................... .........................................................

JUDr. Peter Bročka, LL.M. meno priezvisko podpisujúceho, pečiatka

Objednávateľ Zhotoviteľ

# Opis predmetu zákazky

1. Názov predmetu zákazky

Rekonštrukcia miestnej komunikácie Zelený kríčok

1. Opis predmetu zákazky
   1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný kód CPV: 45000000-7 Stavebné práce

Hlavný kód CPV, doplnkový slovník: IA13-5 - Rekonštrukcia

Dodatočný kód CPV: 45233120-6 Stavebné práce na výstavbe ciest

45215000-7 Stavebné práce na stavbe budov určených pre zdravotnícke a sociálne služby, krematóriá a verejné záchody

**Podrobný opis predmetu zákazky**

Predmetom zákazky je realizácia stavebných prác vrátane výkonu archeologického pamiatkového výskumu a s tým súvisiacich zemných prác.

Rozsah predmetu zákazky je riešený v projektovej dokumentácii – realizačný projekt stavby „Rekonštrukcia miestnej komunikácie Zelený kríčok”, spracovanej spoločnosťou DAQE Slovakia s.r.o., Žilina v 03/2018.

Predmetom zákazky je kompletná rekonštrukcia líniovej stavby – miestnej komunikácie (ďalej len MK) Zelený kríčok v Trnave. V rámci rekonštrukcie projekt uvažuje s opravou samotného telesa miestnej komunikácie v rozsahu od mosta cez Trnávku (úroveň odbočenia na ČS PHM) až po odbočenie na Šrobárovu ulicu resp. na Ulicu Rybníková, vrátane všetkých peších trás, plôch nástupišťa autobusových zastávok, vedľajšej časti miestnej komunikácie vedenej za plochami zelene popri objektoch. Stavebnou úpravou prejdú aj priechody na svetelnej križovatke Ulíc Hospodárska a Zelený kríčok. Súčasťou stavby bude aj vybudovanie časti cyklochodníka v ploche zelene a lávky pre chodcov a cyklistov cez Trnávku. Na novo bude riešená komplet celá zeleň vrátane závlahového systému, obnoví sa sieť verejného osvetlenia, osadené budú nové zastávkové prístrešky so zelenými strechami, okrasná fontána, pitná fontána a prvky mobiliáru, betónové zábradlie jestvujúceho cestného mostu prejde sanačnými úpravami, vzdušné vedenie NN bude preložené do zeme, riešená bude aj príprava pre kamerový systém MsP.

Komunikácia bude zachovaná ako dvojpruhová, jednosmerná s pridruženým pásom pre autobusovú dopravu. Povrch bude asfaltový, časť preferenčného pásu pre autobusy v rozsahu nástupíšť bude mať cementobetónový povrch. Odvodnenie bude riešené do siete uličných vpustov po ľavej krajnici cesty a zároveň aj do vpustov umiestnených na rozhraní pravého jazdného pásu a preferenčného pásu pre autobusy. Ľavú krajnicu bude tvoriť povrchový rigol z prídlažby a nasledovať bude vyvýšený cestný obrubník. V mieste pripojenia susedného pozemku (areál s lekárňou) bude na rigol nadväzovať samotná plocha pripojenia až po hranicu pozemku, na ďalších troch miestach, kde majú byť riešené vjazdy k nehnuteľnostiam, bude cestný obrubník uložený s prevýšením 2 cm oproti nivelete cesty. Pravá krajnica bude lemovaná pásom z tzv. Kasselských obrubníkov.

Vedľajšia časť MK Zelený kríčok vedená za zeleňou pri objektoch bude po zrekonštruovaní obojsmerná, avšak šírky len 3,0 m, pretože po rekonštrukcii zostane neprejazdná a na úrovni objektu WC sa zaslepí a bude tu urobený tzv. otoč pre autá. Vjazd na komunikáciu bude ako doteraz – odbočením vpravo za mostom cez Trnávku. Výjazd bude takisto v tomto mieste, len odbočením vpravo, ako doteraz. V mieste vjazdu a výjazdu bude riešený bezbariérový priechod pre chodcov formou spomaľovacieho prahu. Ďalší spomaľovací prah bude riešený na úrovni vstupu do galérie Jána Koniarka. Povrch cesty bude z čadičových kociek kladených do vejáru (ako Ulica Halenárska). Medzi cestou a objektami je trasovaný chodník šírky 2,25 m, súčasťou komunikácie budú aj dva parkovacie kliny pre pozdĺžne parkovanie jedného resp. dvoch áut a miesto pre vyhnutie sa áut idúcich proti sebe – všetky s povrchom z betónovej dlažby. Obe krajnice cesty bude lemovať rigol z čadičovej dlažby a následne vyvýšený cestný obrubník. Komunikácia bude súčasne okrem áut určená aj pre vedenie cyklistov, čo bude vyznačené aj piktogramami na zemi. Na úrovni objektu WC komunikácia skončí, pre zamedzenie prejazdu áut tu bude osadený bezpečnostný stĺpik a ďalej už smerom k rohu objektu ČSOB povedie oficiálna obojsmerná cyklotrasa s asfaltovým povrchom a s odbočením za objektom WC smerom k priechodu v mieste, kde sa stretávajú ulice Zelený kríčok, Šrobárova a Rybníková.

V celom riešenom území je zabezpečená bezbariérovosť - bezbariérovo sú riešené všetky priechody pre chodcov v súlade s výkresom koordinačnej situácie, oddelenie chodníka pre peších od cyklochodníka v miestach ich vzájomného styku (kombináciou varovného a vodiaceho pásu dlažby pre nevidiacich a slabozrakých), bezbariérovo riešené nástupištia BUS zastávok použitím kombinácie varovného a vodiaceho pásu dlažby – vytvorenie bezpečnostného odstupu na ploche nástupišťa.

Pešie trasy budú riešené s krytom z betónových platní. Na novo bude zrekonštruovaný chodník vedený po ľavej strane cesty v rozsahu až od chodníka s cyklochodníkom na svetelnej križovatke. Z dôvodu nevhodného riešenia (nepoužité a nevyhovujúce prvky bezbariérovosti) sa upravia jestvujúce ostrovčeky na svetelnej križovatke pri ČS PHM už aj vrátane vyznačenia cyklopriechodu. Opravený bude chodník vedený od svetelnej križovatky po pravej strane cesty. Za mostom sa chodník stočí vpravo a popri vedľajšej MK Zelený kríčok privedie peších na chodník vedený k objektu ČSOB – ten bude taktiež celý opravený. Opravená bude celá plocha nástupišťa s využitím prvkov bezbariérovosti. Odstránené budú jestvujúce prevádzky drobných podnikateľov. Pre komfortný prejazd cyklistov od svetelnej križovatky mimo trasy pre peších bude od svetelnej križovatky vybudovaný nový cyklochodník, ktorý bude po most viesť súbežne s trasou pre peších (vzájomne budú oddelené prvkami bezbariérovosti). Pred mostom sa cyklochodník odkloní a novo vybudovanou lávkou prejde cez Trnávku a na druhej strane sa pri telese bočnej MK Zelený kríčok napojí na túto cestu resp. na cyklochodník vedený Bernolákovým parkom. Súčasťou lávky bude aj trasa pre peších, ktorá sa na oboch stranách napojí na jestvujúce trasy. Cyklotrasa a trasa pre peších sa na lávke vzájomne oddelia prvkami bezbariérovosti.

Súčasťou realizácie lávky bude aj odstránenie jestvujúcich betónových schodov na oboch brehoch a nahradenie novými len na jednej strane – ľavá strana v smere toku potoka, za lávkou. Svahy na oboch stranách budú od jestvujúceho mosta až po nové schodisko spevnené lomovým kameňom osadeným do podkladného betónu. Jestvujúce vodovodné potrubia dostanú nové opláštenie. Odvodnenie mosta bude riešené do stredu mosta, kde bude osadený líniový odvodňovací žľab, ktorý bude za mostom vyvedený do potoka. Na oboch krajoch nosnej konštrukcie bude osadené zábradlie z nerezovej ocele. V telese lávky budú vedené chráničky. Celková dĺžka premostenia bude podľa podkladov cca 14,7 m, celková dĺžka mosta cca 22,2 m, šírka medzi zábradliami 4,6 m. Sanačnými prácami prejdú aj oba plno betónové bazpečnostné múry na oboch stranách jestvujúceho premostenia Trnávky.

V rámci drobnej architektúry a mobiliáru budú v celej lokalite rozmiestnené „lavičky s kvetináčom“, lavičky „na kameni“, odpadkové koše, označníky autobusových zastávok, cyklostojany, zastávkové prístrešky vrátane príslušenstva a vegetačnej strechy, pitná a okrasná fontána, svetelná iluminácia zvýrazňujúca vstup do galérie Jána Koniarka.

Odvodnenie celej lokality Zeleného kríčka bude riešené pozdĺžnymi a priečnymi sklonmi do siete novo osadených uličných vpustov, staré budú vybúrané. V hlavnej trase ulice Zelený kríčok je navrhnutých 12 ks bodových uličných vpustov osadených na ľavej krajnici resp. v styku pravého jazdného pruhu a preferenčného pruhu pre autobusy a na odbočení do bočnej uličky Zelený kríčok bude osadený jeden líniový odvodňovací žľab. Prípojkami budú napojené na jestvujúcu jednotnú verejnú kanalizáciu DN 400 ťahanú približne stredom hlavnej komunikácie. Vedľajšia časť ulice Zelený kríčok bude odvodnená jednostranným sklonom komunikácie k pravej krajnici (smerom k chodníku), kde bude v povrchovom rigole osadených 7 bodových uličných vpustov. Na úrovni objektu verejného WC bude zasa po ľavej strane komunikácie (ešte pred odbočením cyklotrasy) osadený líniový odvodňovací žľab so žľabovým vpustom. Prípojkami budú tieto uličné vpusty a líniový odvodňovací žľab napojené na jednotnú verejnú kanalizáciu DN 300 vedenú touto komunikáciou. Spevnené plochy nástupišťa budú odvodnené do série líniových odvodňovacích žľabov prípadne do plôch zelene cez zapustený parkový obrubník. Žľaby budú dvomi hlavnými prípojkami odkanalizované do hlavného ťahu DN 400 v hlavnej komunikácii. Voda zo striech objektov (3x), ktorá v súčasnosti vyteká na terén, sa zvedie do zeme a prípojkami do kanalizácie, pričom sa osadia lapače strešných splavenín. Zvody zo striech objektov, ktoré už sú odvádzané do kanalizácie (zvody popri vedľajšej ulice Zelený kríčok) sa doplnia lapačmi strešných splavenín.

Z pohľadu verejného osvetlenia príde k nasledovnému: jestvujúci rozvádzač RVO umiestnený v múre oplotenia pozemku pri vstupe do Bernolákovho sadu sa zdemontuje a nahradí sa novým. Zruší sa aj rozvádzač RS-15 umiestnený vedľa pôvodného RVO a zariadenia parku sa napoja z nového RVO. Jestvujúce stĺpy VO v celej lokalite sa odstránia a budú nahradené novými na nových vybraných miestach – v závislosti od plnenia funkcie sa osadia rôzne typy VO s rôznymi výškami. Nasvietený bude novo umiestnený priechod cez Ulicu Štefániková, na odbočení na Ulicu Šrobárova bude jestvujúci stĺp VO presunutý mimo plánované rozšírenie komunikácie, 1 stĺp bude pridaný aj k priechodu na výjazde zo Zeleného kríčka smerom na Ulicu Rybníková.

Zeleň lokality bude riešená nasledovne: na základe súhlasu príslušného povoľovacieho orgánu už prebehol výrub vybraných drevín a zachovaním vybraných stromov, projekt ráta s výsadbou nových stromov, trvalkových záhonov, založením nového trávnika a zelenými strechami BUS prístreškov.

V rámci vodných prvkov bude súčasťou okrasná a pitná fontána. Okrasná fontána bude tvorená dláždeným povrchom so 4 podsvietenými tryskami. Súčasťou bude železobetónová armatúrna šachta, ktorá bude osadená v blízkosti fontány do zeme a kde sa osadí celé technologické vybavenie k fontáne. Zdrojom vody bude studňa povoľovaná v samostatnom konaní. Odvetranie armatúrnej šachty bude riešené pomocou dvoch vetracích potrubí vyvedených nad zem do imitácie odpadkového koša. Fontána bude umiestnená v priestoroch plôch nástupišťa, oproti vstupu do galérie Jána Koniarka. Pitná fontána bude umiestnená v blízkosti objektu verejného WC na podklade z dlažby, bude mať tvar vázy. Pitná voda bude privedená z blízkej existujúcej vodomernej šachty, ktorá sa počas rekonštrukčných prác vymení (výmena šachty je riešená v projekte verejného WC v samostatnom konaní).

Časť projektu zaoberajúca sa NN rozvodmi v parku rieši pripojenie zariadení v lokalite na elektrickú sieť – ide o infokiosky a reklamné panely v BUS zastávkach, označníky, iluminačné osvetlenie a osvetlenie stromu, zariadenie elektrošachty fontány a studne spolu so závlahovým systémom. Presné technické riešenie je uvedené v technickej správe k príslušnému stavebnému objektu.

V rámci stavby je navrhovaná aj prestavba jestvujúceho objektu verejného WC a prístavba prevádzkových priestorov – kiosku. Navrhovanou stavbou vznikne jednopodlažný, podpivničený objekt, zastrešený kombináciou plochých striech. Prestavba rieši dispozičné riešenie existujúceho jednopodlažného podzemného objektu „verejného WC“, ktorý je čiastočne zapustený do terénu. Prístavbou budú vyhotovené dve prevádzky a WC pre imobilných. Strechy objektu budú pochôdzne a budú vytvárať dve terasy nad pôvodnou a nad pristavovanou časťou objektu a budú schodiskom prístupné verejnosti. V rámci stavby budú vyhotovené nové rozvody elektriny, vody, kanalizácie, plynu, kúrenia, rekuperácie, nová elektrická prípojka a splašková kanalizačná prípojka, ktorá bude jednotná s dažďovou kanalizáciou. Vodovodná prípojka ostáva zachovaná a časť plynovej prípojky sa preloží.

Rekonštrukcia bude prebiehať vo viacerých etapách v zmysle plánu organizácie výstavby. V závere stavebných prác bude osadené a vyznačené trvalé dopravné značenie. Konštrukčné zloženia všetkých navrhovaných spevnených plôch sú zrejmé z projektovej dokumentácie.

Stavba je členená na stavebné objekty:

**Komunikácie, chodníky a spevnené plochy**

**Zastávkové prístrešky a ich vybavenie**

**Lávka pre peších a cyklistov ponad Trnávku**

**Preložka NN vzdušného vedenia do zeme**

**Verejné osvetlenie**

**Verejné WC s kioskom**

**Odvodnenie povrchov, odvodnenie striech objektov**

**Príprava pre kamerový systém**

**Sadové úpravy**

**Závlahový systém**

**Studňa**

**Fontána**

**Pitná fontána**

**Vonkajšie NN rozvody v parku**

Podrobnejšie, viď projektová dokumentácia.

Súčasťou realizácie bude v zmysle pamiatkového zákona aj **výkon pamiatkového archeologického výskumu**, ktorý bude realizovaný v troch etapách, a s nimi súvisiacich zemných prác vrátane odvozu prebytočnej zeminy a spätného zásypu. Jeho rozsah je zrejmý z priloženého Rozhodnutia Krajského pamiatkového úradu v Trnave pod číslom KPUTT-2018/15639-2/60826/Grz zo dňa 30.7.2018. Úspešný uchádzač si pre danú činnosť zabezpečí právnickú osobu oprávnenú vykonávať archeologické výskumy a prostredníctvom tejto osoby zabezpečí aj všetky doklady a dokumentácie, ktorých rozsah a spracovanie vyplýva z Rozhodnutia KPÚ v Trnave.

Cena za vykonanie archeologického výskumu bude predmetom samostatnej cenovej kalkulácie, ktorú spracuje a predloží zhotoviteľ/úspešný uchádzač v súlade so samostatným ustanovením zmluvy o dielo (čl. 14). Cenová kalkulácia za vykonanie archeologického výskumu bude podkladom pre zmenu zmluvy podľa § 18 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení a bude zrealizovaná formou dodatku k zmluve o dielo.

Cena za vykonanie archeologického výskumu v rozsahu podľa Rozhodnutia Krajského pamiatkového úradu v Trnave pod číslom KPUTT-2018/15639-2/60826/Grz zo dňa 30.7.2018 nesmie presiahnuť sumu 22 000 eur bez DPH.

**Súčasťou zákazky budú:**

* geodetické vytýčenie stavby, porealizačné zameranie, projekt skutočného vyhotovenia a geometrický plán (3x), vyhotovené odborne spôsobilým geodetom, v rámci porealizačného zamerania stavby požadujeme zamerať napr. objekty, trasy chodníkov a prípojky inžinierskych sietí, vrátane šácht, stožiarov, skriniek, komunikácií, spevnených plôch, zelene (stromy, trávnik) a terénnych úprav a pod.,
* zhotovenie prípadného podrobnejšieho projektu/dielenskej dokumentácie (ak bude pri realizácii Diela potrebný),
* kontrolné geodetické merania počas výstavby diela,
* pred realizáciou stavby vytýčenie inžinierskych sietí jednotlivými správcami. Zemné práce v ochranných pásmach inžinierskych sietí sa musia vykonávať so zvýšenou opatrnosťou,
* vypracovanie plánu užívania verejnej práce so zohľadnením všetkých okolností na bezporuchové užívanie diela,
* vypracovanie plánu bezpečnosti a ochrany zdravia pri práci,
* vykonanie pamiatkového archeologického výskumu v zmysle rozhodnutia Krajského pamiatkového úradu pod číslom KPUTT-2018/15639-2/60826/Grz zo dňa 30.7.2018,
* činnosti v rámci plánu organizácie výstavby - vrátane opatrení potrebných na zabezpečenie bezpečnosti verejnosti, v rámci PD je vypracovaný POV, ale uchádzač môže predložiť svoj návrh plánu organizácie výstavby s podrobným riešením postupov výstavby vrátane zariadenia staveniska a tento musí byť odklonzultovaný a odsúhlasený objednávateľom, PZ ODI, zástupcami Arrivy a pod.
* vypracovanie plánu užívania verejnej práce so zohľadnením všetkých okolností na bezporuchové užívanie diela,
* zabezpečenie a výkon koordinátora dokumentácie, koordinátora bezpečnosti práce a vypracovanie plánu bezpečnosti a ochrany zdravia pri práci, ktorý ustanoví pravidlá na vykonávanie prác na stavenisku v zmysle Nariadenia vlády Slovenskej republiky č. 396/2006 Z. z. NR SR v znení príslušných ustanovení,
* všetky ostatné súvisiace práce a dodávky, vyplývajúce z PD a všeobecných technologických predpisov a postupov.

Práce v zmysle požiadaviek verejného obstarávateľa a v zmysle projektovej dokumentácie, ktorá je súčasťou týchto súťažných podkladov, musia byť realizované v súlade so špecifickými podmienkami zákona č. 50/76 Zb. o územnom plánovaní a stavebnom poriadku (stavebný zákon) v platnom znení, zákona č. 525/2003 Z. z. o štátnej správe starostlivosti o životné prostredie, zákona č. 364/2004 Z. z. o vodách. Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení. Ďalej je nutné sa riadiť nariadením vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov v platnom znení, nariadením vlády SR č. 396/2006 o minimálnych bezpečnostných a zdravotných požiadavkách na stavenisko v platnom znení. Nutné je dodržať i vyhlášku Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona v platnom znení, vyhlášku Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie v platnom znení, a taktiež ustanovenia zákona č. 254/1998 Z. z. o verejných prácach v platnom znení.

Pred realizáciou stavby musia byť jednotlivými správcami vytýčené inžinierske siete. Zemné práce v ochranných pásmach inžinierskych sietí sa musia vykonávať ručne so zvýšenou opatrnosťou.

# Kritériá na vyhodnotenie ponúk a spôsob ich uplatnenia

1. Kritériá na vyhodnotenie ponúk

Kritériom na vyhodnotenie ponúk v rámci tohto postupu verejného obstarávania je najnižšia celková cena v eur s DPH za predmet zákazky. Celková cena za predmet zákazky musí zahŕňať všetky náklady spojené s požadovaným predmetom zákazky, t. j. cenu za dodávku stavebných prác a všetkých s realizáciou stavby súvisiacich služieb, okrem ceny za realizáciu pamiatkového archeologického výskumu – tá bude predmetom samostatného dodatku ku zmluve o dielo s úspešným uchádzačom a bude určená podľa pravidiel uvedených v danej zmluve o dielo.

1. Spôsob uplatnenia kritérií

Ako prvá v poradí bude označená ponuka s najnižšou celkovou cenou v eur s DPH, ako druhá v poradí bude označená ponuka s druhou najnižšou celkovou cenou v eur s DPH atď.

Úspešným uchádzačom sa za predpokladu splnenia podmienok účasti a požiadaviek verejného obstarávateľa na predmet zákazky stane ten uchádzač, ktorého ponuka sa v súlade s predchádzajúcim bodom a s bodom 6.1 týchto súťažných podkladov umiestni na prvom mieste v poradí.

# Návrh na plnenie kritéria

**Identifikačné údaje uchádzača:**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Názov zákazky**: „Rekonštrukcia miestnej komunikácie Zelený kríčok“**

**Kritérium – najnižšia celková cena v eur s DPH za predmet zákazky**

|  |  |  |  |
| --- | --- | --- | --- |
|  | **Cena bez DPH**  **eur** | **DPH**  **eur** | **Cena spolu s DPH**  **eur** |
| Komunikácie, spevnené plochy, chodníky |  |  |  |
| Zastávkové prístrešky a ich vybavenie |  |  |  |
| Lávka pre peších a cyklistov ponad Trnávku |  |  |  |
| Preložka NN vzdušného vedenia do zeme |  |  |  |
| Verejné osvetlenie |  |  |  |
| Verejné WC s kioskom |  |  |  |
| Odvodnenie povrchov, odvodnenie striech objektov |  |  |  |
| Príprava pre kamerový systém |  |  |  |
| Sadové úpravy |  |  |  |
| Závlahový systém |  |  |  |
| Studňa |  |  |  |
| Fontána |  |  |  |
| Pitná fontána |  |  |  |
| Vonkajšie NN rozvody v parku |  |  |  |
| Výkon koordinátora bezpečnosti na stavbe |  |  |  |
| Výkon koordinátora projektu stavby |  |  |  |
| Geodetické zameranie stavby, porealizačné zameranie, projekt skutočného vyhotovenia, geometrický plán, kontrolné geodetické merania počas výstavby a podobne |  |  |  |
| **cena celkom** |  |  |  |

Dátum:

....................................................

pečiatka a podpis uchádzača

(v súlade so spôsobom konania uvedeným v obchodnom registri a pod.)

\*Ak uchádzač nie je platcom DPH, uvedie pre sadzbu DPH v EUR slovné spojenie "Neplatca DPH"

# Súhlas uchádzača s obsahom návrhu zmluvy o dielo

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu zmluvy o dielo podľa časti   
B. súťažných podkladov k podlimitnej zákazke s názvom: **„Rekonštrukcia miestnej komunikácie Zelený kríčok“**

V ..............................., dňa ...............................

..................................................................

podpis osoby oprávnenej konať za uchádzača

# Prílohy súťažných podkladov

1. Projektová dokumentácia

2. Výkaz výmer

3. Stavebné povolenie

4. Stavebné povolenie – verejné WC s kioskom

5. Súhlas na výrub drevín

6. Rozhodnutie – povolenie na osobitné užívanie vôd a povolenie na uskutočnenie vodnej stavby

7. Hydrogeologický prieskum

8. Inžiniersko–geologický prieskum

9. Vyjadrenia správcov sietí a dotknutých orgánov štátnej správy k PD